Unnegved sizunvez war ar bloaz (B) - Le Diocèse de Quimper et Léon\nAccueil - Unnegved sizunvez war ar bloaz (B)\nEuz an 13 d’an 19 a viz Mezeven 2021\nUnnegved sul war ar bloaz\nMk 4, 26-34 (B)\nMz 5, 38-42\n38 « Gouzoud a rit eo bet lavaret : Lagad evid lagad, dant evid dant.\n39 Lavared a ran deoh avad chom heb ober kemend-all d’an dén droug ; er hontrol, ma vez skoet ganit war da jod dehou, tro c’hoaz da jod all.\n40 « Ma fell da unan bennag ober prosez dit evid kaoud da dunikenn, laosk da vantell ive gantañ. 41 Ha ma teu unan bennag da waska warnout evid mond gantañ e-pad mil paz, chom gantañ e-pad daou vil.\n42 « Ro d’an neb a houlenn diganit. Na dro ket kein d’an hini a houlenn diganit presta dezañ.\n43 « Klevet ho-peus eo bet lavaret : Kared a ri da nesa, ha droug ho-po ouz da enebour. 44 Ahanta ! Lavared a ran deoh : Karit hoh enebourien, ha pedit evid ar re ho-peus da houzañv ganto, 45 evidoh da veza evel-se gwir vugale d’ho Tad a zo en neñv, rag lakaad a ra e heol da zevel war an dud droug koulz ha war ar re vad, hag ar glao da goueza war an dud just koulz ha war ar re n’int ket.\n46 « Ewid gwir, m’ho-peus karantez evid ar re a gar ahanoh, peseurt digoll a hellfeh da hortoz ? Hag ar bublikaned ne reont ket kemend-all ? 47 Ha ma ne zaludit nemed ho preudeur, petra zo dispar e kement-se ? Ar bayaned zokén, daoust ha ne reont ket kemend-all ?\n48 C’hwi eta, bezit parfet, evel m’eo parfet ho Tad euz an neñv ».\nYaou 17 a viz Mezeven\nSant Herve, abad\nMz 6, 5-8\nMz 6, 19-23\n19 « Na zastumit ket teñzoriou evidoh war an douar, el leh ma teu ar preñved hag an tartouzed a-benn euz pep tra, el leh ma teu al laeron da doulla ar mogeriou evid ober o laeroñsiou.\n20 Med bergnit evidoh teñzoriou en neñvou, el leh ne ra droug na tartouzed na preñved, el leh ne zeu ket al laeron da doulla ar mogeriou evid ober e laeronsiou. 21 Rag el leh m’ema da deñzor, eno ive e vo da galon.\n22 « Lamp ar horv eo al lagad. Mar d-eo sklêr da lagad eta, e vo da gorv a-béz er sklêrijenn. 23 Med mar d-eo fall da lagad, e vo da gorv en e béz en deñvalijenn. Neuze ’ta, mar d-eo teñvalijenn ar sklêrijenn a zo ennout, pebez teñvalijenn ! »\nMz 6, 24-34\n24 Ne hell dén e-bed servicha daou vestr : pe e-no kasoni ouz unan, ha karantez ouz egile, pe e vo tomm ouz unan hag e tisprijo egile. Ne hellit ket servicha war eun dro Doue hag an Arhant.\n25 « Rag-se e lavaran deoh : Na vezit ket chalet evid ho puhez, o klask gouzoud petra ho-po da zebri, nag evid ho korv penaoz e vezot gwisket. Daoust ha ne dalv ket ar vuhez muioh eged ar boued, hag ar horv muioh eged an dillad ?\n26 « Sellit ouz al laboused a nij a-zioh ho penn : n’ouzont nag hada na medi, na dastum er grignoliou, koulskoude e vezont maget gand ho Tad euz an neñv. Ha c’hwi, daoust ha ne dalvezit ket kalz muioh egeto ?\n27 « Pehini ahanoh a hell, dre forz beza nehet, astenn e vuhez euz eun ilinad hepkén ?\n28 « Ha diwar-benn an dillad, perag beza nehet ? Sellit ouz lili ar parkeier, penaoz e kreskont : n’ouzont na labourad na neza. 29 Lavared a ran deoh avad, ar Roue Salomon e-unan, e-kreiz e hloar, ne oa ket gwisket ken kaer hag hini pe hini anezo.\n30 « Ma teu eta Doue da wiska ken kaer yeot ar mêziou, hag a zo beo hirio ha warhoaz e vo taolet en tan, pegement muioh ne raio ket evidoh, tud laosk en ho feiz ?\n31 « Arabad deoh eta beza ken nehet ; na lavarit ket : petra on-devezo da zebri, pe : petra on-devezo da eva ? Pe c’hoaz : gand petra e vezim gwisket ? 32 Kement-se oll e vez ar bayaned o klask. Med gouzoud a oar mad ho Tad euz an neñv ho-peus ezomm euz kement-se oll.\n33 « Klaskit da genta Rouantèlèz Doue hag e zantèlèz, hag e vo roet kement-se oll deoh war ar marhad.\n34 « Na vezit ket nehet gand an deiz war-lerh : kemer preder a raio an deiz da zond gantañ e-unan ; da bep devez eo tra-walh e lod a boan ».


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/105 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/105\npeorien ho pezo atao en ho touez ; hag ec’h hellit ober vad dezhe pa garfot ; mes n’ho pezo ket ac’hanoun-me atao. (8) Great he deuz ar pez he deuz gallet ; ambaumet he deuz va c’horf evit servichoud en avans d’am sebelia. (9) E gwirionez hen lavaran deoc’h, e pe leac’h-benag dre ar bed holl ma vezo prezeget an aviel-man, ar pez he deuz great a vezo lavaret ive e memor anezhi.\n(10) Neuze Judas Iscariot, unan euz an daouzec, a ieaz da gavout prinsed ar veleien evit hen livra dezhe. (11) Ar re-man a zelaouaz anezhan gant joa, hag e prometjont rei arc’hant dezhan ; hag adaleg neuze e klaskaz an tu d’hen livra dezhe.\n(12) An deiz kenta euz ar baraou hep goell, en amzer ma sacrifient ar Pask, he ziskibien a lavaraz dezhan : E peleach e fell d’id ez afemp da brepari ar pez a zo ezom evit debri ar Pask ? (13) Neuze e kassaz daou euz he ziskibien, hag e lavaraz dezhe : It en kear, hag e kavfot var hoc’h hent eun den o tougen eur podad dour ; it var he lerc’h. (14) Hag e pe leac’h-benag ma c’hantreo, livirit da vestr an ti : Ar mestr a lavar : Pe leac’h ema ar zal en pehini e tebrin ar Pask gant va diskibien ? (15) Hag hen a ziskouezo deoc’h eur zal vraz d’an neac’h, lakeat en urz ha prest ; preparit eno ar Pask evidomp. (16) He ziskibien eta a ieaz en hent, hag o veza erruet en kear, e kavjont pep tra evel m’hen doa lavaret dezhe ; hag e preparjont ar Pask.\n(17) Pa oe deuet an abardaez, e teuaz gant an daouzec. (18) Ha pa edont ouz taol, o tebri, Jesus a lavaraz : En gwirionez e lavaran deoc’h penaos unan ac’hanoc’h, hag a zo o tibri ganen, a drahisso ac’hanoun. (19) Neuze e commansjont beza glac’haret ; hag e leverjont dezhan an eil goude egile : Ha me eo ? (20) Hen a respontaz dezhe : Unan euz an daouzec eo, hag a laka he zorn ganen er plad. (21) Mab an den evit-gwir a ia evel ma’z eo scrivet divar he ben ; mes malheur d’an den gant pehini eo trahisset Mab an den ; gwell e vije d’an den-ze na vije ket bet ganet.\n(22) Hag evel ma tebrent, Jesus a gemeraz bara, hag, o veza rentet grasou, e torraz anezhan, hag hen roaz dezhe, en eur lavaret : Kemerit, debrit, he-man eo va c^horf. (23) Hag o veza kemeret ar c’halir, ha rentet grasou, e roaz anezhan dezhe, hag ec’h evjont holl\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/105&oldid=125193 »


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/406 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/406\nII. THESSALONIED, II.\nEVIT ar pez a zell donedigez hon Aotrou Jesus-Christ, hag hon union adare ganthan, (2) e pedomp ac’hanoc’h breudeur, n’en em lezot ket da veza troublet gant neubeud a dra en ho sonjezonou, ha da veza lakeat nec’het gant eun inspiration, pe eur gomz, pe eul lizer-benag a vez lavaret deoc’h a zeufe diganeomp, evel pa vefe tost dervez ar C’hrist. (3) Diwallit na zeufe den d’ho trompla en doare e-bed ; rag red eo e vez deuet da-genta ar revolt, hag e vez bet diskouezet den ar pec’hed, mab ar gollidigez, (4) an enebour hag an hini a zav dreist kement a c’halver Doue, pe a adorer, beteg dond da azeza evel Doue en templ Doue, o lavaret he-unan ez eo Doue .... (5) Ha n’hoc’h euz-hu ket a zonj penaos, pa oann c’hoas ganeoc’h, e lavaren an traou-man deoc’h ? (6) Ha c’houi a oar petra a harz anezhan breman, evit ne vezo diskouezet nemed pa vezo deuet he amzer. (7) Rag myster ar fallentez a labour dija ; o c’hortoz hep-ken ma vezo distrujet an hini a stourm outhan breman. (8) Ha neuze en em diskouezo an impi-ze, pehini a vezo distrujet gant an Aotrou dre ar c’houezaden euz he c’henou, hag a vezo kasset da netra gant ar skeud euz he zonedigez. (9) Donedigez an impi-ze a vezo great gant nerz Satan, gant peb seurt galloud, gant burzudou ha miraclou faoz, (10) ha gant holl dromplerez an injustis e-touez ar re a ia da goll, dre n’ho deuz ket recevet ar garantez euz ar wirionez evit beza salvet. (11) Abalamour da ze Doue a gasso dezhe eur spered nerzus a errol, evit ma credint er gaou ; (12) evit ma vezo condaonet ar re holl pere n’ho deuz ket credet d’ar wirionez, mes ho deuz kemeret plijadur er fallentez.\n(13) Mes evidomp-ni, breudeur muia-karet gant an Aotrou, ni a dle renta heb ehan grasou da Zoue abalamour deoc’h, dre ma hen deuz Doue choazet ac’hanoc’h adaleg ar pen-kenta evit ar zilvidigez dre zanctification ar Spered, ha dre ar feiz er wirionez ; (14) ho kalvet hen deuz da gement-se dre hon Aviel, evit m’ho pezo ar gloar euz hon Aotrou Jesus-Christ. (15) Dre-ze, breudeur, choumit ferm ha dalc’hit mad ar c’helenadurezou hon euz roet deoc’h, pe dre hor c’homz, pe dre hon lizerou.\n(16) Hogen ra zeui hon Aotrou Jesus-Christ he-unan, ha Doue hon Tad, pehini hen deuz hor\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/406&oldid=125534 »


St. Albans ([snt ˈɔːlbənz]) zo ur gêr e kreisteiz kontelezh Hertfordshire, e Bro-Saoz, e tolead-kêrioù City and District of St. Albans, war-dro 35 km diouzh kreiz Londrez. Ar gêr vras kentañ e oa war an hent roman kozh a gase eus Londrez d'ar gwalarn, ar Watling Street. Ur greizenn genwerzh a bouez eo bet e-pad pell, met deuet eo da vezañ ur bannlev eus Londrez.\nIliz-veur St. Albans\nArdamezioù St. Albans : en glazur e lammell en aour\nKent donedigezh ar Romaned e veze graet Verlamion, Verulam eus ar gêr gant ar bobl vrezhon Catuvellauni. Da vare ar Romaned e veze graet Verulamium anezhi. Da vare an Angled-ha-Saozon, pa oa bet savet un abati eno, e oa deuet da vezañ Verlamchester pe Wæclingacaester, ha goude-se e oa bet kemeret ganti an anv norman Saint Albans.\nSant Alban a oa ur merzher kristen, an hini kentañ en Enez Vreizh, ha dibennet e voe e war-dro ar bloaz 308, dindan ren an impalaer Diocletianus, en doa gourc'hemennet lakaat d'ar marv an holl gristenien a oa en Impalaeriezh. Savet e voe un abati, hervez ar richenn, el lec'h ma oa bet lakaet ar sant d'ar marv ha diwar anv an abati, Saint Alban abbey, e teu anv modern ar gêr.\nHervez E. Ekwall, an anv saoznek a dalv kement ha "kastell roman ar Waeclingas (pe poblad ar Wacols)".\nEmdroadur an anv\nDizanv Ravenna 10650 : VIROLANIUM\nKronik angl-ha-saoz : (aet) Sancte Albane, 1116\nAdtapet diwar « https://br.wikipedia.org/w/index.php?title=St_Albans_(Hertfordshire)&oldid=1977959 »


Banniel ar Metropolitan Police Service.\nAr Metropolitan Police Service (MPS), anavezet peurliesañ evel Metropolitan Police, a oa ar Metropolitan Police Force e anv kent, lesanvet ivez the Met, eo an nerzh polis lec'hel er Greater London ha karget da lakaat al lezenn da dalvezout, er-maez eus an dachenn "Square Mile" e-kreiz kêr Londrez hag a zo e karg ar City of London Police.\nAr Met en deus ivez kargoù a live broadel evel kenurzhiañ ha ren an enep-sponterezh er Rouantelezh-Unanet, difenn pennoù uhel ar familh roueel saoz kement ha pennoù uhel ar gouarnamant.\nTachenn labour ar Metropolitan Police Service.\nE miz Meurzh 2016, ar Metropolitan Police Service a implije 43 272 implijad leun-amzer. E penn an aozadur e kaver ar Commissioner of Police of the Metropolis, brudetoc'h dre an anv Metropolitan Police Commissioner berraet dre the Commissioner. Karget eo da ren an holl nerzhioù polis war e dachenn. Emañ ar C'homiser (Commissioner) dindan urzhioù ar rouanez, an Home Office ha Maer Londrez, dre skourr an ti-kêr evit ar polis hag an torfedoù.\nAdtapet diwar « https://br.wikipedia.org/w/index.php?title=Metropolitan_Police&oldid=1752050 »\nPolis ar Rouantelezh-Unanet\nKemmoù diwezhañ degaset d'ar bajenn-mañ d'an 19 Mez 2017, da 10:32.


Kaozeal:Hebraeg - Wikipedia\n1 Notadur neptu evit skrivañ an amzer\n3 Reiñ da grediñ, emezañ\n4 « Meneget eo hebreeg e-barzh Geriadur Vallée (hag hennezh nemetken) d'ober anv eus ar yezh », emezañ...\nNotadur neptu evit skrivañ an amzer[kemmañ ar vammenn]\nhag ur sistem ez eus e brezhoneg evit chom hep ober gant goude J.K. a-benn chom neptu evel ar ar wiki e saozneg (common era da skwer)? ne blij ket din na tamm ebet rankout ober gant ur sistem kristen... Neal 24 C'hwe 2006 da 14:05 (UTC)\nDIWALLIT ! Adkaset eo bet an holl gomzoù a-fet an tem-mañ war ar bajenn a-ziforc'h : Wikipedia:Kendivizoù_reolata/Notadur_kronologel_boutin_hollvedel. Trugarez da vont di evit kenderc'hel gant ar gaoz-mañ.\nHebreeg/hebraeg[kemmañ ar vammenn]\nAn daou c'her zo er yezh. Un holloueziadur eo ar wikipedia, n'eo ket ur geriadur gant Divi Kervella, neuze n'eus nemet lakaat an daou c'her er pennad, kichen ha kichen, ne vern pehini a vo lakaet da gentañ.\nMeneget eo ar ger hebraeg en ur skouer eus Geriadur Istorel ar Brezhoneg, ha n'eo ket e daou, ha hennezh zo tennet eus an Notennou diwar-benn ar Gelted koz : kentañ implij marteze.\nMeneget eo hebreeg e-barzh Geriadur Vallée (hag hennezh nemetken) d'ober anv eus ar yezh.\nHebraek zo ( = "hébraîque"), hebraeg n'eus ket.\nMeneget eo ar ger hebraek ivez, hag ar skouer roet a zo ... gant hebreek! tennet eus Aviel Sant Yann, troet gant Marsel Klerg ha Maodez Glanndour e 1954;\nStumm hebreek, ... Ar bibl hebreek, e-barzh levr Izaia, pajenn 5, embannet gant Al Liamm, 1981\nGeriadur Istorel ar Brezhoneg a zo ur geriadur peurunvan: klask a ra an trec'hlider c'hoari gant ar gerioù : meur a skritur zo e-barzh, krennvrezhoneg zo ivez. met petra zo skrivet war ar golo? Geriadur Istorel ar Brezhoneg ! Krediñ lavarout n'eo ket peurunvan zo ober goap ouzh an dud ha kontañ ur pezh tamm gaou.\nUr skouer splann amañ eus betek pelec'h eo gouest pibien ar brezhoneg da vont evit klask astenn o galloud war yezh an dud : klask kuzhat, pe disteraat, kement ger ha n'eo ket dibabet gante, betek kontañ gevier. Wikipedia a zo ur benveg dieub, ha n'eus ket da blegañ amañ da zibab skol pe skol, na den pe zen. Petra eo ar yezh a-benn ar fin? Yezh an dud, an holl vrezhonegerien, yezh ur bobl, pe benveg galloud un den? Bianchi-Bihan (kaozeal) 11 C'hwe 2015 da 11:23 (UTC)\nN'eus forzh petra. An titl a zo e peurunvan, neuze e vefe kement tra ennañ e peurunvan!...--Trec'hlid mitonet (kaozeal) 11 C'hwe 2015 da 12:44 (UTC)\nTre pezh a laren: c'hoari war ar gerioù, gant doareoù estren d'an onestiz, e-lec'h chom e-barzh ar gaoz, evit chom hep respont. Bianchi-Bihan (kaozeal) 11 C'hwe 2015 da 13:04 (UTC)\nKaer az po klask reiñ da grediñ e vez noz da greisteiz hag ober tagadennoù personel, setu ar fedoù kriz: n'eus er Geriadur Istorel nemet ar penngerioù "hebraeg" hag "hebraek".--Trec'hlid mitonet (kaozeal) 11 C'hwe 2015 da 15:01 (UTC)\nReiñ da grediñ, emezañ[kemmañ ar vammenn]\nAtav o tistummañ ma gerioù, ouzhpenn ur boaz eo, a welan, un natur bremañ. Trist!\nKomzet em eus eus gerioù, hag ar gerioù am eus meneget zo el levrioù am eus lavaret, hag ar re-se da vihanañ n'out ket evit o diverkañ, evel ma rez amañ ken alies. Un holloueziadur eo wikipedia, ma komprenez ar ger holl, ha n'eo ket ur strizhoueziadur, gant se e ranker menegiñ an holl c'herioù zo da envel un dra, hag amañ n'eus nemet daou: hebraeg ha hebreeg. Ma c'hoarifen ma mitoner trec'hlidus e larfen : sell aze unan a zo o klask reiñ da grediñ (sic ganit) ne ouie ket Glanndour ha Klerg brezhoneg peogwir e fell dezhañ skarzhañ eus ar wikipedia ar ger nemetañ a implijent en o zroidigezh eus ar Bibl hebreek (sic gante). Ne rez ket ar memes dibab evelte, da afer eo, un afer bersonel ha n'emañ ket he lec'hig amañ ; rediañ ar re all da ober ar memes dibab eveldout avat, zo begelouriezh; da gomper IP all ne vez ket pell o komz eus faskouriezh evit kant gwech nebeutoc'h. Da bep hini e sorc'hennoù. Bianchi-Bihan (kaozeal) 11 C'hwe 2015 da 15:20 (UTC)\n« Meneget eo hebreeg e-barzh Geriadur Vallée (hag hennezh nemetken) d'ober anv eus ar yezh », emezañ...[kemmañ ar vammenn]\n...anat d'an holl neuze e c'heller ober gant hebraeg, a zo e geriadurioù An Here, Ménard, Le Gléau (gant ur skouer tennet eus Bibl Le Gall & Lec'hvien), Favereau hag Hor Yezh paneveken.\nTroude a ro ann hebre.\nErnault a ro hebrach ha... hebreeg ivez, ar pezh a ra 2 evit hebreeg ouzh 5 evit hebraeg.\nMeneg ebet er C'hatolicon hag en Harinkin.\nDav e vefe da zifenner hebreeg gouzout klask (ha kavout) kent loc'hañ un tabut diabeg – an daou stumm zo meneget er pennad, reiñ kentelioù goullo ha spazhañ laou gaonac'h !\nPerak tagañ Divi Kervella ha lakaat Maodez Glanndour da zaveenn sonn ?\nPerak distummañ anv Trec'hlid mitonet bemdez-Doue, ar pezh a zo dismegañsus, na zegas arguzenn ebet hag a zo enep reolennoù kourtezi Wikipedia ?\n2.13.73.161 11 C'hwe 2015 da 18:10 (UTC)\nHebreeeg/hebraeg[kemmañ ar vammenn]\nNe arguzennin ket gant an IP heskinus, ken pilpous all.\nRespont a rin mann nemet evit al lennerien all neptu: sklaer eo ma gerioù evit neb o lenno. Ne c'hoarian ket ur match gant poentoù, pet poent gant pep ger, pe diskouez pet geriadur zo ganin er gêr, evel fogaserien zo: lorc'hig voan, muioc'h a voged evit a dan. Ne dagan den ebet, na Kervella na Glanndour, meneget em eus o anv, netra ken, rak lenn a ran pezh a skrivont a-wechoù, met dirak feiz fall, netra d'ober.\nMa'z eus daou c'her implijet, gant skrivagnerien ha brezhonegerien vat, Kervella en un tu, ha Glanndour en tu all, e rankont kavout lec'h amañ en un holloueziadur, o-daou, ne vern pe lec'h zo bet graet dezho er geriadurioù paper.\nEvit "Kourtezi wikipedia" (sic), mar am eus kentel da gaout, n'eo ket gantañ, pa ya d'ober faskourien ouzh tud ha n'anavez ket.\nBianchi-Bihan (kaozeal) 11 C'hwe 2015 da 18:44 (UTC)\nDemat, Mont a ra an traoù kalz re bell : n'haller ket skrivañ traoù 'zo nag ober meneg eus jestroù (siegheiliñ) hag a vefe gwelloc'h o ankouaat da viken. A galon.--Prieladkozh (kaozeal) 12 C'hwe 2015 da 07:44 (UTC)\nKompren a ran, ha lemel. Sur-mat e raio lod all memes tra. Bianchi-Bihan (kaozeal) 12 C'hwe 2015 da 08:00 (UTC)\nTrugarez deoc'h.--Prieladkozh (kaozeal) 12 C'hwe 2015 da 10:41 (UTC)\nAdtapet diwar « https://br.wikipedia.org/w/index.php?title=Kaozeal:Hebraeg&oldid=1619803 »\nKemmoù diwezhañ degaset d'ar bajenn-mañ d'an 12 C'hwe 2015, da 10:41.


52° 02′ 49″ N 3° 44′ 11″ W / 52.0469, -3.7364\nLlanfair-ar-y-bryn diskouezet e Kembre\nLlanfair-ar-y-bryn zo ur gumuniezh e kontelezh Sir Gaerfyrddin, e mervent Kembre, e-kichen Llanymddyfri. 227,6km zo ac'hane da Gerdiz. E 2011 e oa poblet gant 611 a dud, ha 200 anezho (32,7%) a oa kembraegerien.\nBrudet eo Llanfair-ar-y-bryn rak eno e voe ganet ar saver kantikoù William Williams Pantycelyn, en atant Pantycelyn. Beziet e voe e bered an iliz.\nUr c'hreñvlec'h roman a voe eno, anvet ALABUM ( = diwar *alebh-, *alobh- = penn krec'h ?)\n↑ Ravennatis Anonymi Cosmographia, V.31\nAdtapet diwar « https://br.wikipedia.org/w/index.php?title=Llanfair-ar-y-bryn&oldid=1792783 »\nDernière modification le 1 Mae 2018, à 17:04\nKemmoù diwezhañ degaset d'ar bajenn-mañ d'an 1 Mae 2018, da 17:04.


Diforc'hioù etre adstummoù "Rubén González (pianoour)" - Wikipedia\nDiforc'hioù etre adstummoù "Rubén González (pianoour)"\nRubén González (pianoour) (kemmañ)\nStumm eus an 6 Mez 2012 da 21:16\n41 okted ouzhpennet , 8 vloaz zo\nStumm eus an 6 Mez 2012 da 20:47 (kemmañ)\nStumm eus an 6 Mez 2012 da 21:16 (kemmañ) (dizober)\n'''Rubén González''' a oa bet ganet e [[Santa Clara]] ([[Kuba]]1919-2003) d'ara [[26oa aur viz Mae]]pianoour [[1919kuban]].\nEvitañ da vezañ troet gant ar [[medisinerezh]] e oa bet ret dezhañ paouez gant e studioù dre ma oa an arc'hant berr o lost gantañ. Ur pianoour hep e bar e oa, bet tapet e ziplom gantañ e Skol-Sonerezh [[Cienfuegos]] ([[Kuba]]).▼\nGanet e oa e [[Santa Clara]] ([[Kuba]]) d'ar [[26 a viz Mae]] [].\n▲Evitañ da vezañ troet gant ar [[medisinerezh]] e oa bet ret dezhañ paouez gant e studioù dre ma oa berr an arc'hant berr o lost gantañ. Ur pianoour hep e bar e oa, bet tapet e ziplom gantañ e Skol-Sonerezh [[Cienfuegos]] ([[Kuba]]).\nE miz Meurzh [] en doa kemeret perzh en enrolladur an albom ''[[Buena Vista Social Club]]'' gant sonerien ha kanerien gozh all eus [[Kuba]] evel [[Ibrahim Ferrer]], [[Orlando "Cachaito" López]], [[Eliades Ochoa]], [[Omara Portuondo]], [[Compay Segundo]], [[Barbarito Torres]] hag all. Un teulfilm a oa bet savet diwar-benn an darvoud-mañ gant ar filmaozer [[Alamagn|alaman]] [[Wim Wenders]].\nAdtapet diwar « https://br.wikipedia.org/wiki/Dibar:MobileDiff/1249018 »


lavarout - Wikeriadur\nDiwar lavar hag -out.\nlavarout /laˈvɑːrut/ verb kreñv eeun (displegadur)\nDizale 'ta, n'em bo urzh da lavarout ger ebet ken ganeoc'h-c'hwi, nag en ti, nag er maez ! [...]. — (Yann-Vari Perrot, E-tal ar poull, C'HOARIVA BREZHONEK, Pemp pezh-c'hoari berr, Skridoù Breizh, 1944, p. 42.)\nLavarout e c'her.\nN' oa ket e c'her peurlavaret gant an tieg kozh ma tigoras an nor ha ma welas ar roue n' oa ket gaou en doa klevet gant e vab. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 13.)\nlavarout da unan bennak\nLavarout da unan bennak ober un dra bennak.\nLavaret e oa dezo o zri mond da breja da di ar mêr. — (Jules Gros, Le trésor du breton parlé Deuxième Partie, 1970, p. 429.)\nlavarout un dra dezhañ e-unan\n... hag e lavare dezhañ e-unan.... — (Fañch an Uhel, Kontadennoù ar Bobl/5, Al Liamm, 1994, p. 172.)\nlavarout un dra ennañ e-unan\n— Petra eo kement-mañ ? a lâras ennañ e-unan. — (Fañch an Uhel, Kontadennoù ar Bobl/1, Al Liamm, 1984, p. 16.), — (Fañch an Uhel, Kontadennoù ar Bobl/3, Al Liamm, 1988, p. 210.)\nlavarout ober un dra bennak, lavarout bezañ\nNa lavarout na grik na mik : na lavarout ger ebet.\nDirak un islavarenn\nSane. — Koulskoude e lavarec'h dec'h e oac'h skuiz gant an Aotrou Herve. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 33.)\nO lavarout edon eta ho po an toaz da lakaat e go. — (Yann-Vari Perrot, E-tal ar poull, C'HOARIVA BREZHONEK, Pemp pezh-c'hoari berr, Skridoù Breizh, 1944, p. 45.)\nMa c'houlennit perak e fell gant Erwan Pennaroz ober ken brav d'e falc'herien, e lavarin deoc'h eo dre reizhded, dre galon vat. — (Brogarour, Onenn, 1936, p. 83.)\n« [...]. Ha plijout a rafe d'eoc'h, va niz, komz diwar va fouez da aotrou person ar barrez, ha lavarout d'ezañ e karfen mont d'e servija, da vevel, da jardiner, pe da gloc'her. — (Jakez Riou, Troiou-Kamm Alanig al Louarn I, Gwalarn niv. 89, Ebrel 1936, p. 43.)\nlavarout un anv eus unan bennak, lavarout un anv eus un dra bennak\nlavarout e damm\nlavarout ouzh un den\nAdtapet diwar « https://br.wiktionary.org/w/index.php?title=lavarout&oldid=318036 »\nKemmoù diwezhañ degaset d'ar bajenn-mañ d'an 10 Gou 2021, da 15:24.


barner - Wikeriadur\n(Anv-kadarn) Savet diwar barn-, pennrann ar verb barn, hag al lostger -er.\n(Furm verb) Savet diwar barn-, pennrann ar verb barn, hag an dibenn-ger -er.\nbarner /ˈbar.nɛr/ gourel (liester barnerien, barnerion)\n(Gwir) Reizhaouer anvet gant pennadurezh publik evit rentañ justis.\nRoue galloudek, c’hwi a zo mestr warnon, c’hwi a vezo va barner bremaik ; met ur barner just oc’h, ha biskoazh n’hoc’h eus douget ur varnedigezh faos. — (Jakez Riou, Troiou-Kamm Alanig al Louarn I, Gwalarn niv. 89, Ebrel 1936, p. 52.)\nDen pe bennadurezh a varn.\n« — N'e ket d'eomp-ni eo barn ac'hanhoc'h, emezho, mes hoc'h-unan e tleit beza ho parner ; [...]. » — (Gabriel Morvan, Buez ar Zent, Brest, 1894, p. 292.)\nDen a zo en e garg prizañ un dra bennak.\n(Sport) Den a zo en e garg sellet hag-eñ e vez doujet d'ar reolennoù en ur sport bennak.\nAr barner tredeog a ra selloù du ouzh an dud. — (Brogarour, Trec'h ar garantez, Gwengamp, 1935, p. 18.)\nPa vanke ur c'hoarier bennak, e kemeren e blas. Pa vije al laz-c'hoari en e bezh, ma drapo bihan em dorn, e raen barner a-hed linennoù harz an dachenn. — (Jozef ar Moal, lakaet e brezhoneg gant Loeiz Konk ha Paotr Jeg, Ar bara loued, Embann an Hirwaz, p. 101.)\nbarner an aferioù familh\nbarner dedalvezout ar c'hastizoù\nkemenn ar barner\nalamaneg : Richter (de)\ndaneg : dommer (da)\nesperanteg : juĝisto (eo)\nfrizeg : rjochter (fy)\ngalleg : juge (fr) , critique (fr)\ngresianeg : δικαστής (el) (dhikastís)\nhungareg : bíró (hu)\nindonezeg : hakim (id)\nitalianeg : giudice (it)\nkatalaneg : jutge (ca)\nkroateg : sudac (hr)\nmalayseg : hakim (ms)\nnederlandeg : rechter (nl) , richter (nl)\nokitaneg : jutge (oc)\npoloneg : sędzia (pl)\nportugaleg : juiz (pt)\nrusianeg : судья (ru) (soud’ia)\nsaozneg : judge (en)\nserbeg : судија (sr)\nslovakeg : sudca (sk)\nspagnoleg : juez (es)\nsvedeg : domare (sv)\ntagalog : hukóm (tl) , huwés (tl)\ntchekeg : soudce (cs)\ndre vlotaat varner\ndre galetaat parner\nFurm dic'hour ar verb barn en amzer-vremañ an doare-disklêriañ.\nSetu penaos, koulskoude, e varner ar veleien. alies a-walc'h. — (Yann-Vari Perrot, Bue ar Zent, Montroulez, 1912, p. 269.)\nAdtapet diwar « https://br.wiktionary.org/w/index.php?title=barner&oldid=304775 »\nGeriaoueg vrezhonek ar gwir\nGeriaoueg vrezhonek ar sport\nKemmoù diwezhañ degaset d'ar bajenn-mañ d'an 10 Du 2020, da 09:53.


Jean Arp - Wikipedia\nJean Arp (pe Hans Arp) (16 a viz Gwengolo 1886 e Strasbourg – 7 a viz Even 1966 e Basel, Suis) a oa ur barzh, ur livour hag ur c’hizeller a gemeras perzh e dada hag en dreistrealouriezh. Al lod brasañ eus e oberennoù a zo bet kensavet gant e wreg, Sophie Taeuber hec’h anv. Dimeziñ a rejont d’an 20 a viz Here 1922.\nJean Arp war-dro 1925, skeudenn tennet eus De Stijl, niverenn 73/74, miz Genver 1926\nClé des jaquemart, kizelladur, plasenn ti-kêr Mainz\nDa gentañ e oa Arp ur barzh. E 1916 e kemeras perzh e krouidigezh dada e Zürich. Skeudennoù a dresas evit meur a levr dada, evel Le Passager du Transatlantique gant Benjamin Péret, pe Vingt Cinq Poèmes gant Tristan Tzara, hag ivez evit ul levr savet gant Richard Huelsenbeck. Stagañ a reas gant ar c’hizellañ adalek 1917.\nE 1922 e timezas gant Sophie Taeuber-Arp. E oberennoù plastr ha marmor kentañ a savas adalek 1930. Ouzhpenn e reas re all war goad livet. Pegañ paper ha brodañ a reas ivez.\nE vrud az eas war gresk e Köln, Berlin, Pariz ha Hannover. E 1925 en em stalias e Clamart, kemer a reasas perzh er strollad dreistrealour hag er strollad anvet Cercle et Carré. E Strasbourg e kemeras perzh e raktres kempenn L'Aubette, etre 1926 ha 1929. Al labour-se a gasas da benn asambles gant e wreg ha gant Theo van Doesburg. E 1954 e voe roet dezhañ priz etrevroadel ar c’hizellañ e Venezia. Lod brasañ e oberennoù a c’haller gwelout hiziv an deiz e mirdi arzoù a-vremañ Strasbourg. Ar blasenn dirak ar mirdi a zo bet roet e anv dezhi.\nRondeurs Arp displeget d’ar re yaouank\n(de) Hans Arp – E vuhez\n(de) Hans Arp - Museum\nAdtapet diwar « https://br.wikipedia.org/w/index.php?title=Jean_Arp&oldid=1820222 »\nDernière modification le 8 Gen 2019, à 21:08\nKemmoù diwezhañ degaset d'ar bajenn-mañ d'an 8 Gen 2019, da 21:08.


Nebeut a skridoù zo bet embannet diwar-benn brezhoneg gevred Kerne. Dre ginnig yezh teir c’humun eus ar vro-se (Banaleg, Rieg ha Molan) e pedomp ac’hanoc’h deoc’h ober gwelloc’h anaoudegezh gantañ. Rannet eo al levr-mañ en ugent chabistr lec’h ma pleder gant dodennoù a denn da mab-ben, da gorf an den, d’e endro, d’an douar ha d’ar mor.\nOuzhpenn ul listennad gerioù eo al levr-mañ. Ar c’heriaoueg kinniget (war-dro 5 000 pennger) zo klokaet gant skouerioù a bep seurt, troiennoù, rimadelloù, troioù-lavar… Er pennad-digeriñ eo kinniget perzhioù dibar brezhoneg ar vro-se. A chabistr da chabistr e vez kaoz eus ar c’hleñvedoù, an amzer o tremen, ar pesketa sardin, an avaloù-sistr…\nBlaz ha blazig c’hoarzh zo bet kaset da benn gant tri den eus kêrioù lec’hiet war harzoù ar vro studiet (Banaleg, Rieg, Molan), anezho animatourien Stajoù Brezhoneg Koad-Pin, o deus kenlabouret evit lakaat war wel pinvidigezh yezh o c’horn-bro.\nMona Bouzec zo a orin eus Rieg hag ar brezhoneg zo he yezh-vamm. Renet he deus stajoù brezhoneg abaoe ar bloavezhioù 1970. Savet he deus un hentenn evit deskiñ ar yezh, Selaou Selaou, ha skrivet he deus kontadennoù, troidigezhioù…\nJos Goapper zo a orin eus Banaleg ha brezhoneger a-vihanik eo ivez. Kelenner biologiezh eo bet ha kas a ra en-dro beilhadegoù e brezhoneg e Konk-Kerne abaoe bloavezhioù.\nYannick Souffez zo a orin eus Molan ha mestr-skol eo en ur skol kentañ-derez.


Kentelioù an Noz a zo ur gevredigezh pouezus war dachenn ar c’helenn brezhoneg e Liger-Atlantel abaoe 1985. Hiziv e stroll ar gevredigezh-mañ e-tro 200 ezel. Ouzhpenn ar c’hentelioù sizhuniek e vez kinniget gant Kentelioù an Noz stajoù hag obererezhioù e brezhoneg.\nEn deroù e oa ar gevredigezh tolpet en Naoned dreist-holl, ha tamm-ha-tamm ez eo en em astennet da beurrest meurgêr Naoned. Abaoe 2000 ez eus eus Kentelioù an Noz e Liger-Atlantel a-bezh.\nAr c’hentelioù war ar brezhoneg evit an dud deuet a zo obererezh pennañ ar gevredigezh. Kinniget e vez ar c’hentelioù war meur a gumun eus Liger-Atlantel.\nOuzhpenn ar c’hentelioù e vez kinniget gant Kentelioù an Noz ur bern obererezhioù e brezhoneg e-pad ar bloaz ! C’hoariva, kan, kaozeadennoù e brezhoneg, stalioù sevel kronikennoù gant Radio Naoned, stalioù lavarout ur sorbienn, bodadoù lenn…\nKELEIER KENTELIOÙ AN NOZ\nPetra ober gant Kentelioù an Noz e miz Mae ?\nPetra ober gant Kentelioù an Noz e miz Ebrel ?\nPetra ober gant Kentelioù an Noz e miz Meurzh ?\nRedadeg 2022 e Liger-Atlantel\n", "image": "http://breton-nantes.bzh/wp-content/uploads/2021/11/Kanan.jpg", "name": "Stal ganañ", "url": "http://breton-nantes.bzh/index.php/bre/events/stal-ganan-820-436-445-555-198/" }\n", "image": "http://breton-nantes.bzh/wp-content/uploads/2022/05/skritell-2022-18112021-web_compressed.jpg", "name": "Redadeg 2022 e Liger-Atlantel", "url": "http://breton-nantes.bzh/index.php/bre/events/redadeg-2022-e-liger-atlantel/" }\n", "image": "http://breton-nantes.bzh/wp-content/uploads/2022/05/Staj-hanv-INSTA.png", "name": "Staj hañv", "url": "http://breton-nantes.bzh/index.php/bre/events/staj-hanv/" }


Pajenn:Le Gonidec - Bibl Santel pe Levr ar Skritur Sakr, eil levr.djvu/537 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/537\n2. Hag é lavaraz d’ézhô : Ha digéméret hoc’h eûs-hu ar Spéred-San̄tel abaoé ma hoc’h eûz krédet ? Hag hî a lavaraz d’ézhan̄ : N’hon eûz két klevet zô-kén éz oa eur Spéred-San̄tel.\n3. Hag hén̄ a lavaraz d’ézhô : É pétra éta oc’h-hu bét badézet ? Hag hî a lavaraz : É badez Iann.\n4. Neuzé Paol a lavaraz d’ézhô : Iann en deuz badézet gan̄t badisian̄t ar binijen, hag en deûz lavared d’ar bobl pénaoz é tlien̄t kridi enn hini a zeûé war hé lerc’h, da lavaroud eo é Jézuz.\n5. O véza klevet kémen̄t-sé, é oen̄t badézet é hano ann Aotrou Jézuz.\n6. Ha pa en doé Paol astennet hé zaouarn war-n-ézhô, ar Spéred-San̄tel a ziskennaz war-n-ézhô, hag é komzen̄t é meûr a iéz, hag é tiouganen̄t.\n7. Béz’ é oa anézhô war-drô daouzék dén.\n8. Hag hén̄ a iéaz er sinagog, é péléac’h é komzaz gan̄d herder é-pâd trî miz, ô striva hag oc’h alia diwar-benn rouan̄télez Doué.\n9. Hôgen ô véza ma oa lôd hag en em galédé, ha na grédé két, hag a lavaré droug eûz a hen̄t ann Aotrou, dirâg ann holl bobl, hén̄ en em dennaz, hag a rannaz hé ziskibled eûz hô zouez ; hag é strivé bemdez é skôl eunn dén hanvet Tiran.\n10. Kémen̄t-sé a réaz é-pâd daou vloaz. Hag ével-sé ar ré holl a choumé enn Azia, ken ar Iuzevien, ken ar C’hrésianed, a glevaz gér ann Aotrou.\n11. Ha Doué a réa burzudou brâz meûrbéd dré zaouarn Paol.\n12. Enn hévélep doaré ma lékéad war ar ré glan̄v al liénennou hag ar gourizou hô doa stoket oud hé gorf, ar ré-man̄ a oa paré eûz hô c’hlén̄véjou, hag ann drouk-spéréjou a iéa er-méaz,\n13. Hôgen hiniennou eûz ann Ekzorsisted Iuzevien péré a rédé dré ar vrôiou a arnodaz gervel hanô ann Aotrou Jézuz war ar ré é péré é oa drouk-spéréjou, ô lavarout : Mé hô kâs-kuît dre Jézuz péhini a brézeg Paol.\n14. Seiz mab Séva, Iuzéô ha prin̄s ar véleien, eo a réa kémen̄t-sé.\n15. Hôgen ann drouk-spéred a lavaraz d’ézhô : Anaoud a rann Jézuz, ha gouzoud a rann piou eo Paol ; hôgen c’houi, piou oc’h-hu ?\n16. Hag eunn dén é péhini é oa eunn diaoul drouk brâz a lammaz war zaou anézhô, hag ô véza tréac’h d’ézhô, é gwall-gasaz anézhô, enn hévélep doaré ma tec’hchon̄t enn noaz ha gouliet eûz ann tî-zé.\n17. Kément-sé a oé anavézet gan̄t kémen̄t Iuzéô ha kémen̄t Grésian a choumé é Éfézuz : ar spoun̄t a grôgaz enn-hô holl, hag é veûlchon̄t hanô ann Aotrou Jézuz.\n18. Ha kalz euz ar ré a grédé a zeûé, a govéséé hag a zisklerié hô ôberiou.\n19. Kalz ivé anézhô péré hô doa heûliet ar skian̄chou dibaot, a zigasaz hô levriou, hag hô devaz dirâg ann holl : ha pa oé prizet ann dalvoudégez anézhô, é oé kavet é talien̄t han̄ter-kan̄t mil péz arc’han̄t.\n20. Ével-sé gér Doué a greské kalz, hag a zeûé da grévaat.\n21. Goudé-zé Paol a lékéaz enn hé spéred, goudé béza treûzet ar Masédonia hag ann Akaia, mon̄d da Jéruzalem, ô lavarout : Goudé ma vézinn bét énô, eo réd ivé d’in gwélout Rom.\n22. Hag ô véza kaset er Masédonia daou eûz ar ré a zerviché gan̄t-han̄, Timotéuz hag Érastuz, é choumaz c’hoaz hén̄ eunn nébeûd amzer enn Azia.\n23. Hôgen enn amzer-zé é c’hoarvézaz é hen̄d ann Aotrou eunn dispac’h ha né oa két bihan.\n24. Râg eunn orféber hanvet Démétriuz, péhini a réa templou bihan arc’han̄t eûz a Ziana, a lékéa da c’hounid kalz ar ré euz ar micher-zé ;\n25. O véza hô strollet, ha ré all péré a réa eunn hévélep labour, é lavaraz d’ézhô : Tudou, c’houi a oar pénaoz eo eûz al labour-zé é teû hor gounid :\n26. Ha koulskoudé é wélit hag é klévit pénaoz ar Paol-zé gan̄d hé lavariou, en deûz distrôet eul lôd brâz a dûd, nann hép-kén é Éfézuz, hôgen ivé hôgoz dré ann holl Azia, ô lavarout pénaoz n’eo kéd douéou ar\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/537&oldid=155163 »\nKemmoù diwezhañ degaset d'ar bajenn-mañ d'an 14 Kzu 2019, da 16:24.


Giges (Lidia) - Wikipedia\n(Adkaset eus Gyges (Lydia))\nUr pennad Giges zo ivez.\nGiges (gregach : Γύγης / Gúgês) a oa roue Lidia, en Azia Vihanañ, hervez ar vojenn hellazek. Ren a reas war-lerc'h Kandaules.\nGiges, roue Lidia, war-lerc'h Kandaules, skeudennet er Promptuarii Iconum Insigniorum.\nCandaules King of Lydia Shews his Wife to Gyges (Kandaules, roue Lidia, a ziskouez e wreg da c'h-Giges), taolenn gant William Etty.\nMab e oa d'ar priñs Mermnas. Roue e vije bet etre -708 ha -687, marvet e vije etre -680 ha -648 ; hervez an istorour Michael Grant n'eus ket da veskañ ar roue hag ar mesaer meneget e-barzh Ar Republik gant Platon.\nHervez Herodotos e oa ur goafer (‘αἰχμοφόρος’) e-touez gwarded ar roue Kandaoles. Lazhañ a reas ar roue, mab da v-Mirsos.\nE vab Ardis a renas war e lerc'h.\nHervez Herodotos e oa sot ar roue Kandaules gant e bried. E-touez e genlabourerien e oa ur priñs, anvet Giges. Un deiz ...\nGiges o kavout ar walenn vurzhudus, Ferrara, XVIvet kantved.\nHervez Ar Republik, oberenn Platon, en devoa Giges, ur mesaer yaouank, kavet ur walenn war gorf ur ramz marv. Hag eñ da gemer ar walenn hag a oa ur walenn hud (mojenn gwalenn Giges), dezhañ da vout diwelus. Ganti ez eas da gousket gant gwreg ar roue. Goude-se en em glevas gant ar rouanez da lazhañ ar roue ha da gemer ar galloud.\nMojenn gwalenn Giges zo meneget e-barzh Ar Republik, gant Platon.\nGiges o lazhañ ar roue Kandaoles, gant Pittoni.\nar roue Giges\nAdtapet diwar « https://br.wikipedia.org/w/index.php?title=Giges_(Lidia)&oldid=1855614 »


Partido Nacionalista Galego-Partido Galeguista - Wikipedia\nO Partido Nacionalista Galego-Partido Galeguista (PNG-PG) ("Strollad Broadelour Galiza - Strollad Galizegour") a zo ur strollad broadelour kreizour-frankizour e Galiza krouet pa'c'h eas Coalición Galega da get.\nUnan eus strolladoù anavezet ez-ofisiel e diabarzh Bloque Nacionalista Galego (BNG, "Bloc'had Broadelour Galiza") an hini eo, ennañ 132 ezel e 2002.\nBetek e varv e 2006 e oa dileuriad nemetañ ar Strollad er Parlamant Galiza, Xosé Henrique Rodríguez Peña, Sekretour-Meur PNG-PG, bet kemeret e blas e penn ar Strollad Iago Tabarés da c'hortoz an Emvod Meur.\nPevar ezel en doa ar Strollad e Kuzul Broadel BNG.\nrouet e oa bet e miz Genver 1987 dindan an anv Partido Nacionalista Galego (PNG, "Strollad Broadelour Galiza") gant un nebeud tud e Coalición Galega, Pablo González Mariñas hag Xosé Henrique Rodríguez Peña en o fenn, hag a felle dezhe lakaat ar strollad da vezañ broadelouroc'h ha araogouroc'h. En em unaniñ a rejont da c'houde gant ar strollad bihan Partido Galeguista Nacionalista (PGN, "Strollad Galizegour Broadelour") ha diwar an emglev-se e oa bet gante Partido Nacionalista Galego-Partido Galeguista (PNG-PG).\nE miz Gwengolo 1989 e savas PNG-PG a-enep da brezidant Gouarnamant Galiza Xerardo Fernández Albor hag ur wezh bet dikaret hennezh diouzh e bost e oa bet tapet daou dileuriad gant ar Strollad er gouranamant nevez gant Fernando González Laxe da brezidant.\nGoude tapout disoc'hoù izel-tre da geñver ar mouezhiadegoù evit Parlamant Galiaa e 1989 e tivizas PNG-PG en em ezelañ ouzh BNG.\nAdtapet diwar « https://br.wikipedia.org/w/index.php?title=Partido_Nacionalista_Galego-Partido_Galeguista&oldid=1820750 »


Le Télégramme - Spered ar vro - David Merour. Kontour e bro Guyan\nDavid Merour. Kontour e bro Guyan\nPublié le 03 mai 2017 à 16h20 Modifié le 03 mai 2017 à 16h28\nFoto Anna Quéré\nDavid Merour zo en em gavet e bro Guyan pemzek vloaz zo. N’en deus ket paotr Ragenez Kraon disoñjet e vrezhoneg, daoust dezhañ bezañ o chom 7.000 km diouzh Breizh.\nDavid, penaos e oac’h en em gavet e bro Guyan ?\nMe zo ginidig eus Terrug, e Ragenez Kraon. Goude ma studioù war ar skiantoù em eus bet tro da gelenn un tamm bihan er skolioù divyezhek. E 2002 em boa divizet mont da vro Guyan evit tremen ar c’hoñkour eno. Ur sapre avañtur : kaset oan bet ar bloavezh war-lerc’h en ur gêriadenn Indianed war-vord ar stêr Maroni. Un eurvezh beaj oa dre garr-nij hag un eurvezh all war ar birogenn, a-raok en em gavout er vilajenn-se ! 24 bugel oa er c’hlasad : komzet veze ganto ur yezh karaïb ha nebeut-tre a c’halleg. War-lerc’h em eus tremenet 6 vloaz e Montsinéry, ur gêriadenn all war ribl ar stêr Maroni. Hag a-benn-ar-fin on deuet da chom e Cayenne, kêrbenn bro Guyan.\nN’oc’h ket kelenner ken ?\nGoude 10 vloaz e-giz kelenner em eus bet c’hoant da cheñch. Krouet e oa bet ganin ur gevredigezh, anvet Zoukouyanyan, hag a sinifi « preñv-gouloù » e kreoleg, evit kontañ ha lenn istorioù d’ar vugale. Berzh he deus graet : bremañ on kontour a-vicher ha rener ur skipailh 7 den. Ur festival a vez aozet ganeomp bep bloaz : anvet eo « Kouté pou Tandé », ar pezh a dalvez : « selaouit hag e klevfet ». Dekvet gouel hor festival eo ar bloaz-mañ ! Savet ez eus bet ivez daou levr kontadennoù ganin, nevez zo. Ouzhpenn d’ar Guyan on bet pedet da lavar kontadennoù e bro Kebek, Kongo-Brazzaville, Martinik, Gwadloup hag e Bro C'hall ivez.\nHa komedian oc’h ivez ?\nYa ! C’hoariet am eus roll ul alvokad ‘barzh an heuliad « Guyane », bet skignet war Canal+ e miz Genver !\nPetra ho peus soñjet diwar-benn ar manifestadegoù bras zo bet e miz Ebrel e bro Guyan ?\nN’em eus ket bet c’hoant da vanifestiñ an taol-mañ. E 2008, em boa kemeret perzh da geñver manifestadegoù bras, rak kalz re uhel e oa ar prizioù er vro. Diskrog-labour a oa bet er Rektordi ivez. D’ar poent-se e oa ivez tud bro Gwadloup o sevel o mouezh a-enep an disingalded etre an dud er gevredigezh. Ar wech-mañ, ne oan ket kendrec’het. Kinnigoù a zo bet graet gant ar gouarnamant d’an 2 a viz Ebrel ha sinet eo bet an emglev e fin ar miz.\nPlijout a rafe deoc’h distreiñ da Vreizh ?\nDimezet on gant ur plac’h eus bro Equateur, div verc’h hon eus. Dont a reomp da Vreizh ur wech ar bloaz evit ma c’hellfent gwelet o mamm-gozh. Met n’ouzon ket hag-eñ e tistroin un deiz bennak. Mankout a ra din traoù zo, koulskoude : komz brezhoneg, pe mont d’ar fest-noz da skouer !\nMet en em blijout a ran amañ ivez. An dud a oar petra a vez graet ganin e Zoukouyanyan. N’on ket un den da reiñ kentelioù dezho. Breizhad on, gouzout a ran petra eo bezañ disheñvel eus ar re all.\nKontour : conteur\nStêr Maroni : fleuve Maroni\nKêriadenn : village\nDeskadurezh : éducation\nDiskrog-labour : grève\nPirogenn : pirogue.\nÉtrange destin que celui de David Mérour, Breton originaire de Telgruc, devenu aujourd’hui conteur en Guyane. Il a été enseignant dans des villages amérindiens qui bordent le fleuve Maroni, avant d’être aujourd’hui à la tête d’une association qui promeut le conte et la lecture auprès des enfants des quartiers populaires de Cayenne. Il a même joué le rôle d’un avocat dans la série « Guyane » diffusée sur Canal+ en janvier. David revient chez lui une fois par an : l’occasion de parler breton et d’aller faire un tour au fest-noz !\nKontour Guyan Deskadurezh


Barthélemy Boganda (4 a viz Ebrel 1910 - 29 a viz Meurzh 1959) a oa ur politikour kreizafrikan.\nBoganda a voe an den kentañ eus Oubangui-Chari hag a c'hellas ober studioù uhel. Mont a reas da veleg e Bangui ma oa ivez rener ur seminar adalek 1938. E 1946 e voe dilennet da gannad e Bodadenn Vroadel Bro-C'hall. Dizemglev a savas etrezañ hag an Iliz betek ma voe skarzhet e 1949 ha berzet outañ gwiskañ ar soutanenn ha prezegenniñ. E miz Even 1950 e timezas gant Michelle Jourdain, ur c'hallez. Addilennet e voe da gannad e 1951, daoust d'ar gwallvrudañ kaset gant e eneberien (misionerien ha trevadennerien), hag e 1956. E 1956 ivez ec'h eas da vaer Bangui.\nStadoù Unanet Afrika Latin e glas\nLabourat a reas evit sevel Stadoù Unanet Afrika Latin hag a vefe hervezañ un tiriad galloudus en Afrika. En aner e klaskas sevenniñ ar raktres-se ha d'an 1 a viz Kerzu 1958 ec'h embannas ar Republik kreizafrikan, un tiriad hag a glote gant an Oubangui-Chari hepken. Evel prezidant ar gouarnamant e lakaas e plas an ensavadurioù ha krouiñ ar banniel ha pozoù ar c'han broadel.\nD'an 29 a viz Meurzh 1959 e varvas en ur gwallzarvoud karr-nij, marteze abalamour d'ur gwalldaol, pac'h ae da Verbérati. Boganda, marvet a-raok dizalc'hiezh e vro, a vez gwelet evel tad krouer ar Republik kreizafrikan.\n↑ Dre ne oa ket a varilh boblañs d'ar c'houlz-se e c'hellfe bezañ bet ganet diwezhatoc'h, marteze e 1912\nAdtapet diwar « https://br.wikipedia.org/w/index.php?title=Barthélemy_Boganda&oldid=1786625 »\nKemmoù diwezhañ degaset d'ar bajenn-mañ d'an 9 Meu 2018, da 12:09.


Gaeltacht (distaget /ˈgeːɫ̪t̪ˠəxt̪ˠ/ ; Gaeltachtaí el liester) pe gouezelegva, pe gouezelva a reer eus an toleadoù eus Iwerzhon ma vez komzet iwerzhoneg evel yezh pennañ gant an darn vrasañ eus an dud. Toleadoù eus kornôg ar vro int, dre vras, strewet dre seizh kontelezh.\nDa vare niveradeg diwezhañ ar boblañ (2006) e Republik Iwerzhon, e oa bet kavet 91 862 a annezidi er Gaeltacht, ar pezh a rae war-dro 2,1% eus poblañs ar stad (4 239 848 a dud). E kontelezhioù Dún na nGall ha Gaillimh e oa an darn vrasañ eus an dud-se (22 877 den pe 25% eus poblañs hollek ar Gaeltacht en hini gentañ ha 43 184 den pe 47% eus poblañs hollek ar Gaeltacht en eil). Hervez ar studiadennoù zo bet graet war an divoud avat ne vije ket ouzhpenn 25 000 eus annezidi an holl Gaeltachtaí oc’h iwerzhonegañ war ar pemdez bremañ,.\nLec’hioù all[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Gaeltacht&oldid=1940925 »


Pajenn:Le Gonidec - Bibl Santel pe Levr ar Skritur Sakr, eil levr.djvu/427 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/427\nJézuz dré ijin, ha d’hé lakaad d’ar marô.\n2. Hag é lavaren̄t : Na réomp két kémen̄t-se é deiz eur gouél, gan̄d aoun na zafché dispac’h é-touez ar bobl.\n3. Hôgen pa édo Jézuz é Bétania é ti Simon al lovr, ha pa édo ouc’h taol, é teûaz eur vaouez péhini é doa eul léstr leûn a louzou c’houés-vâd, a c’halved nardi, hag ô véza torret al léstr, é taolaz al louzou war hé benn.\n4. Hôgen hiniennou a zavaz droug enn-hô, hag a lavaré étré-z-hô : Da bétrâ kolla al louzou-zé ?\n5. Râg galled é divijé gwerza al louzou-ze ouc’h-penn tri c’han̄t diner, ha rei ann arc’han̄t d’ar béorien. Hag é soroc’hen̄t out-hi.\n6. Hôgen Jézuz a lavaraz d’ézhô : List ar c’hrég-zé : pérâg é c’hlac’harit-hu anézhi ? Eunn dra vâd é deûz gréad em c’hén̄ver.\n7. Râk péorien hoc’h eûz bépréd gan-é-hoc’h ; ha pa girit, é hellit ôber vâd d’ézhô ? Hôgen n’hô pézô két bébréd ac’hanoun.\n8. Gréad é deûz ar péz é deûz gellet : skuḻed é deûz al louzou-zé war va c’horf évid hé liéna a ziaraok.\n9. É-gwirionez hel lavarann d’é-hoc’h : É pé léac’h-bennâg er béd holl ma vézô prézéged ann Aviel-man̄, é vézô lavared enn hé meûleûdi ar péz é deûz gréat.\n10. Neûzé Iuzaz Iskariot unan eûz ann daouzék, a iéaz da gavout Prin̄sed ar véleien, évid hé werza d’ézhô.\n11. Ar ré-man̄ a laouénaaz pa glefchon̄t kémen̄t-sé ; hag é léverjon̄d rei arc’han̄d d’ézhan̄. Hag a neuzé é klaské ann darvoud mâd évid hé lakaad étré hô daouarn.\n12. Hôgen d’ann deiz ken̄ta eûz a c’houél ar bara hép goell, enn amzer ma réad ar Pask, hé ziskibled a lavaraz d’ézhan̄ : É péléac’h é fell d’îd éz ajemp évid aoza d’îd ar péz a zô réd évid dibri ar Pask ?\n13. Hag hén̄ a gasaz daou eûz hé ziskibled, hag é lavaraz d’ézhô : Id da géar : hag é kéfot dira-z-hoc’h eunn dén péhini a zougô eur pôdad dour : îd war hé lerc’h :\n14. Hag é pé léac’h-bennâg m’az ai, livirid da vestr ann tî : Ar mestr a c’houlenn digan-éz : Péléac’h éma ar gambr é péhini é hellinn dibri ar Pask gan̄t va diskibled ?\n15. Hag hén̄ a ziskouézô d’é-hoc’h eur gambr uc’hel, brâz hag annézet : hag énô éc’h aozod ar Pask d’é-omp.\n16. Hag hé ziskibled a iéaz, hag a zeûaz é kéar : hag é kafchon̄t ar péz en doa lavaret, hag éc’h aojon̄d ar Pask.\n17. Hôgen pa oé deûed ar pardaez, é teûaz gan̄d ann daouzek.\n18. Ha pa édon̄d ouc’h taol ô tibri, é lavaraz Jézuz d’ézhô : É-gwirionez hel lavarann d’é-hoc’h, pénaoz unan ac’hanoc’h, hag a zebr gan-én, a werzô ac’hanoun.\n19. Hag hî a oé glac’haret-brâz, hag é téraoujon̄t lavarout d’ézhan̄ ann eil goudé égilé : Ha mé eo ?\n20. Hag hén̄ a lavaraz d’ézhô : Unan eûz ann daouzég eo, péhini a laka hé zourn gan-én̄ er plâd.\n21. Mâb ann dén évit-gwîr a ia ével ma eo skrived diwar hé benn : hôgen gwa ann dén gan̄t péhini é vézô gwerzet Mâb ann dén ; gwall é vé d’ann dén-zé na vé két bét ganét.\n22. Ha pa édon̄t c’hoaz ô tibri, Jézuz a géméraz bara ; hag ô véza hé vinniget, hé dorraz, hag hé rôaz d’ézhô, ô lavarout : Kémérit : ann dra-man̄ a zô va c’horf.\n23. Hag ô véza kéméred ar c’halir, é trugarékéaz hag hé rôaz d’ézhô ; hag holl éc’h évjon̄d eûz anézhan̄.\n24. Hag é lavaraz dézhô : Hé-man̄ eo va goâd eûz ann testaman̄t nevez : péhini a vézô skuḻet évit meûr a hini.\n25. É-gwirionez hel lavarann d’é-hoc’h, pénaoz na évinn mui eûz ar frouez-zé eûz ar winien, bétég ann deiz-zé é péhini éc’h évinn anézhan̄ a nevez é rouan̄télez Doué.\n26. Ha goudé béza kanet eunn himn, éz éjon̄t war Ménez Olived.\n27. Ha Jézuz a lavaraz d’ézhô : Eunn darvoud a wall-skouér é vézinn évid-hoc’h holl enn nôz-man̄ ; rak skrived eo : Skei a rinn gan̄d ar mésaer, hag ann dén̄ved a vézô skiñet.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/427&oldid=154932 »\nKemmoù diwezhañ degaset d'ar bajenn-mañ d'an 25 Her 2019, da 18:06.


Buhez ar Zent. pages 634, 635, 636, 637. Encyclopédie Marikavel.\npages 634, 635, 636, 637\nYian-Gabriel Perboyre, kentan bugel ganet en XIXet kantved a lakas an Iliz war he ôteriou, a deuas er bed ea Puech, eskopti Cahors,d'ar 6 a viz genver 1802. E dad, Per, hag e vamm, Mari Rigal, a oa tud eus ar re vellan. Doue a roas d'eze eiz krouadur; unan a varvas yaouank; daou a chomas er bed; diou eus ar merc'hed a yeas da leanezed en Urz sant Visant a Bol; ha tri eus ar botred a yeas da veleien en Urz-ze ive.\nDa eiz vla, Yan-Gabriel a oe kaset d'ar skol da Vontgesty; er c'hatekiz, hen a chilaoue ar gwellan; karet a rê lenn bue ar zent; ober a rê katekiz d'e vreudeur ha d'e c'hoarezed; d'ar zul, ar re ne vezent ket bet en oferen-bred a veze digollet gant Yan-Gabrielig, a ouie displegan mat, pa deue d'ar gêr, kement tra a veze bet lavaret er gador : «P'eogwir e prezegez ken mat, a lavared d'ezan a-wechou, e vezo red d'it mont da veleg ! »\nKoulskoude, e dad en devoa c'hoant d'hen derc'hel er gêr, abalamour ma oa ar c'hosan; mes grêt e oe kement warnezan ma lôskas e vab da vont d'ar skolach da Vontauban.\nDa driouec'h vla, ec'h eas eus a Vontauban da Bariz, goude bezan lavaret en hent kenavo d'e vamm, he devoa e laket war hent ar velegiach, dre he fedennou, he skoueriou hag he c'henteliou.\nPemp bla goude, d'an 23 a viz gwengolo 1825, e oe beleget. C'houec'h vla goude, e vreur Loeiz a varve war vor, en eur vont d'ar Chin. Adalek neuze, n'en devoa ken c'hoant nemet da gemer e blas; tri bla e oe lezet da c'houlenn; erfin, d'an 21 a viz meurz 1835, e c'hallas kemer al lestr en Havr-neve ; d'an 9 a viz gwengolo war-lerc'h, e touare er Chin, ha d'an 10 a viz meurz 1836, en em gave er c'horn douar ma tlee embann ennan hano Jezuz-Krist. Eiz mil leo en devoa grêt.\nDeski a reas yez ar vro epad daou vla, hag en miz genver 1838 e oe galvet da vont da brezek ar fe d'ar Hou-Pe. E iliz a oa eus ar re baouran : peder moger hag eun doen blouz; mes evel a lavare, an iliz-ze he deus eun dra ha n'o deus ket kalz a ilizou brasoc'h ha kaeroc'h; pe fall pe vat e ve an amzer, eur millierad tud a ve enni bep sul. E wiskamant hag e vevanz a oa henvel ouz re e barousianiz. Lenn a rê alïes « Oberou ar verzerien » d'e gristenien, a c'hallje, de pe de, bezan galvet dirak al lez-varn, ar pez ne zaleas ket evitan.\nSevel a reas, eneb ar veleien, eur brezel c'houezet gant an drouk-spered. Yan-Gabriel a yeas da guz en eur c'hoad, mes unan eus e zanve kristenien a werzas anezan evit tregont pez arc'hant.\nKaset a oe dirak barnerien ar vro, a glaskas ober d'ezan diskuilb hano e gristenien ha kerzet war ar groaz :\n- Gwell eo ganin mervel eget nac'h ma c'hreden ! eme ar merzer kalonek. Kristen on, ha deut on er Chin da brezek an Aviel !\n- Nac'h a refet ho fe ?\n- Birviken ne droïn kein da fe Jezuz-Krist.\n- Perak oc'h deut aman ?\n- N'eo ket evit dastum arc'hant, enor ha plijadur, mes evit brasan gloar Doue ha silvidigez an eneou.\n- Ma ne chenchet ket, ho pezo poaniou bras !\n- Ne dôlan ket nemeur a evez ouz ar boan-gorf, rak ne sonjan nemet en silvidigez ma ene.\n- Nac'het ho fe ha kerzet war ar groaz !\n- Betek ar maro e lavarin ne nac'hin ket ma fe ha ne gerzin ket war ar groaz !\nGoude bezan bet pevar miz o vont eus an eil lez-varn d'eben, e oe kondaonet da vezan krouget, en miz genver 1840; mes evel ma n'halle ket ar varnedigez-ze kaout galloud ebet ken a vije sinet gant an impalaer, e renkas gedal c'hoaz eiz miz en e brizon.\nErfin, d'an 11 a viz gwengolo, en em gavas kemennadurez an impalaer. Seiz torfetour a oe neuze krouget dirazan, hag epad al labour-ze, Yan-Gabriel a bede, ar pez a zoueze ar baganed.\nEn em gaout a reas e dro; staget a oe ouz eur peul gant kerden; goude bezan hanter-grouget anezan, ar bourreo a lôskas ar gorden, evit ma padje pelloc'h ar boan; stardan reas eun eil gwech, hag e chômas a-zav adarre; d'an trede jach, ec'h eas betek ar maro; evit e beur-achui, un an eus ar zoudarded a dostaas hag a skoas eun tol gantan en e galon.\nEvelse e tremenas, eur gwener, war-dro ter heur goude-kreiste.\nYan-Gabriel en devoa roët da Zoue eun testeni eus e garante; Doue a falvezas gantan rei d'ezan ive eun testeni eus e hini.\nEpad e dremeuvan, eun niver bras a dud, tud kristen ha tud pagan, pell an eil diouz egile, a welas eur groaz skedus en barr an nenv; gwelet eo bet er mêmes heur, er mêmes ment, hag er memes lec'h eus an nenv, hag ar re o devoa he gwelet a oa, darn aneze, pell an eil diouz egile; ar burzud-ze a lakas meur a bagan da drei kein d'o idolou.\nRaktal goude ar maro, an dorfetourien-all a oa spontus da welet, gant o zeod er-mêz eus o genou, ar gwad o tiveran dioutan, hag o daoulagad war var o fenn; korf Yan-Gabriel ne oe tamm ebet evelse; dalc'het en devoa e zremm santel a wechall; e zaoulagad a oa troet da zellet ouz an douar; e c'henou a oa serret; e liou a oa ru-wenn; ar maro a oa tremenet, mes ne oa ket anat.\nDiouz ar parde, ar gristenien, dre laer, a c'hallas kaout korf o merzer, hag a zebelias anezan, gant doujanz, war lein ar mene ru.\nLeon XIII, d'an 30 a viz mae 1889, a lakas e hano war roll an dud eürus.\nAr poaniou a zo ken talvoudus d'an hini a oar o gwelet gant daoulagad ar fe, ma n'eo tamm ebet re ger mont d'o c'hlask, ha pa vefe d'ar penn pellan eus ar bed !


Terra Eco - Wikipedia\nTerra Eco a zo ur gelaouenn viziek c'hall. embannet e vez bep miz war internet hag er stumm paper. Krouet e oa bet d'ar 5 a viz Genver 2004 gant tregont kazetenner a vicher. Ar pal a zo e c'helfe an holl kompren an ekonomiezh, hag adlakaat an den hag an endro e-kreiz an ekonomiezh. Ekonomiezh, sokial hag endro, da lavaret eo 3 fennahel an diorroadur padus.\nPa voe krouet e oa anvet Terra Economica, abaoe eo bet adanvet Terra Eco evit ar stumm nevez, d'an 2 a viz Meurzh 2009. Abaoe Genver 2004 ne veze kavet nemet en un nebeut lec'hioù gwerzh e Naoned hag e Paris ha dre goumanant hepken. Terra Eco a zo ur stumm adwelet ha kresket, gant 84 pajenn, posupl eo kavout anezhañ e Bro-C'hall a-bezh ha dre goumanant. Moullet e vez war paper adimplijet da 60%.\n1 Alc'hwezioù evit lenn\nAlc'hwezioù evit lenn[kemmañ | kemmañ ar vammenn]\nEvit ar gelaouenn ez eo an ekonomiezh un elfenn ret evit kompren hor bed a-vremañ . Klask a reont neuze displegañ en un doare simpl an darvoudoù ekonomikel bras hag an diorroadur padus. Kinnig a reont teuliadoù, doserioù hag enklaskoù disheñvel diouzh re ar c'helaouennoù ekonomikel boas ("Climat : 10 raisons d'espérer, ""La nature a-t-elle un prix ?", "Quel avenir pour l'automobile ?", "Le palmarès des plus petites fortunes de France", "Bourse, quand les entreprises coupent le cordon", "Vendeurs de délocalisations"...)\nTuadur[kemmañ | kemmañ ar vammenn]\nHervez Terra Economica ez eo graet an ekonomiezh evit an den hag an endro, ha n'eo ket ar c'hontrol. Klask a reont komz en un doare ekologel ha sokial eus an ekonomiezh.\n↑ (fr) Lancement de Terra Eco\nLec'hienn ofisiel Terra Eco.\nAdtapet diwar « https://br.wikipedia.org/w/index.php?title=Terra_Eco&oldid=1476270 »


Brud Nevez - Wikipedia\nUr gelaouenn lennegel vrezhonek eo Brud Nevez ha staget ez eus outi un ti-embann dezhañ an hevelep anv. E-barzh ar gevredigezh Emgleo Breiz, a zo ur c'hevread kevredigezhioù, e vez meret an embannadurioù. Renet eo bet gant Andreo ar Merser, hag hiziv gant Fañch Broudig. Ur gelaouenn a lennegezh hag a geleier e brezhoneg eo, embannet e vez bep 2 viz. Ouzhpenn 250 niverenn a zo bet embannet.\nKrouidigezh ar gelaouenn BrudAozañ\nE 1957 e oa bet krouet an trimizieg Brud evel kelaouenn lennegel Emgleo Breiz. Istitlet e oa ar gelaouenn "Ar Yez hag ar Vro" hag e veze implijet ar skritur kazi nevez-flamm a oa bet fardet gant ar chaloni Frañsez Falc'hun, a oa pennkelenner war ar yezhoù keltiek e Skol-Veur Roazhon.\nE 1955 e oa bet roet dezhañ asant Ministr an Deskadurezh c'hall evit ma vefe implijet ar skritur-se, a voe graet ar skritur (pe an doare-skrivañ) skolveuriek anezhañ. Meneget e oa anv ar merour an Dr Dujardin, met ar c'hentskrid hag an div drederenn eus ar mareadeg a oa deuet diouzh pluenn Per Helias (pevar fezh-c'hoari dindan an talbenn "Tan ha Ludu").\nLec'hienn Brud Nevez\nAdtapet diwar « https://br.wikipedia.org/w/index.php?title=Brud_Nevez&oldid=1923314 »\nKemm diwezhañ d'an 1 Gen 2022 da 14:19\nKemmoù diwezhañ degaset d'ar bajenn-mañ d'an 1 Gen 2022, da 14:19.


Pajenn:Morvan - Kenteliou hag istoriou a skuer vad evit ar Vretoned, 1889.djvu/256 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/256\nen ho raog, hag e penn pep ru ec’h encante en doa an impalaer condaonet an dud-ze d’an tan abalamour ma voant christenien. Ar verzerien ive a lavare : Guir eo, mont a reomp da vervel evit an hini en deus roet he vuez evidomp ; ha bep an amzer e crient oll a eur vouez : Bevet Jesus ! Lavaret a reant goudeze traou ker caer ; diskuez a reant kement a laouenidigez ma lakeant an oll da vouela.\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/256&oldid=162304 »\nKemmoù diwezhañ degaset d'ar bajenn-mañ d'an 15 Mae 2020, da 17:25.


Thomas Arne - Wikipedia\nThomas Augustine Arne zo ur sonaozour breizhveurat ganet ha marvet e Londrez (miz meurzh 1710 - 5 a viz Meurzh 1778).\nSellout a reer ouzh e aozadur eus Rosamond, gant Joseph Addison evel e gentañ oberenn a-bouez Siwazh ez eus bet kollet ul lodenn vat eus an ton-se bremañ. Sonet e voe an aozadur-se evit ar wezh kentañ e 1733 : seniñ a ra c'hoar ar sonaozour al lodenn bennañ e-keit ha m'emañ e vreur o seniñ eben [hini ar "page-boy" e saozneg].\nRule Britannia, abadenn ziwezhañ an opera Alfred, en deus graet brud Arne hag e ra c'hoazh (er Rouantelezh Unanet, e lec'h ma vez kanet alies, da nebeutañ). Gouzout a reas, en e amzer, gounit brud a-walc'h kuit da vezañ disoñjet e-kichen sonaozourien all evel Georg Friedrich Händel pe sonaozourien bouezusoc'h.\nLec'hienn an implijer Schwarzer Stern\nSkridoù-sonerezh digoust war al lec'hienn WIMA: http://icking-music-archive.org/ByComposer/Arne.php\nAdtapet diwar « https://br.wikipedia.org/w/index.php?title=Thomas_Arne&oldid=1714091 »\nKemmoù diwezhañ degaset d'ar bajenn-mañ d'an 12 Eos 2016, da 13:01.


Kemper e diskouezadeg etrevroadel arzoù ar c’hlinkañ hag ar greanterezh a-vremañ - Pariz 1925 | Becedia\nUr c’henkiz, Ty Breiz e anv, a oa gouestlet da Vreizh en diskouezadeg-se, paeronet gant al livour Jean-Julien Lemordant, kenstrollour nerzhioù ekonomik ar vro.\nUl lodenn vat eus an oberennoù diskouezet eno a oa bet krouet a-ratozh-kaer gant an arzourien.\nPrizioù bras a yeas gant Henriot ha Verlingue, war gont ar rumm 11 (priajerezh), ha kement all evit Méheut. Kilhivig avat a oa er-maez ar genstrivadeg. Bachelet, Pierre Lenoir, René-Yves Creston, Jeanne Malivel, Victor Lucas ha Louis-Henri Nicot a voe graet meneg dioute, evit a sell ouzh kenlabourerien ar stal feilhañserezh Henriot. Evit HB e voe roet medalennoù da Baol Fouillen, Francis Renaud et Marguerite Soudanne.\nDanevellet e voe ar strivoù-se gant Henri Clouzot er pennad « Ar priajerezh en Diskouezadeg », bet embannet e Azginivelezh arz Bro-Frañs hag ar c’hreanterezh a-loc’h e miz kerzu 1925.\nNag ar broveñs eta ? Ne ziskouez ket honnezh bezañ birvidikoc’h en degouezh-mañ evit n’ez eo e lec’h all, ken forc’hellek he strivoù ken e vezer divarc’het un tamm gante (…) Klasket o deus stalioù zo, Henriot ha Verlingue-Bolloré da skouer, evit a sell ouzh Breizh, yaouankaat hag azasaat skeudennoù ar c’hlinkaj hengounel d’un doare arnevez. Peadra d’hon diduiñ diouzh eñvorennoù ar c’hêrioù o dourioù-pare hag diouzh an traezhennoù.\nHa penndanevell an diskouezadeg da resisaat :\nAr rumm 11 (Arz ha greanterezh ar priaj) moarvat an hini a zispake ar splannañ pegen bras eo startijenn ar produiñ en hon rannvroioù. Meneg a ranker ober dreist-holl eus feilhañserezh Kemper, war anv ar stal Verlingue, Bollore ha kenseurted, bet krouet o fatromoù gant Kilhivig ha gant ar stal Henriot ha kenseurted, Mathurin Méheut he mestr-arzour, ‘pez soñj ! Kaeroc’h c’hoazh pa soñjer ne oa ket dleet d’an div stal gozh-se nevesaat o froduennoù, ken aezet ha ken stank e vez gwerzhet o fatromoù hengounel ; hag an eil ken brav hag eben da ginnig deomp patromoù dibar bet savet gant arzourien a-vremañ eus an dibab.


Math, mab Mathonwy - Wikipedia\nMath, mab Mathonwy\n(Adkaset eus Math fab Mathonwy)\nMath, mab Mathonwy eo anv diwezhañ skourr Pevar skourr ar Mabinogi. Teir lodenn zo ennañ, ha kaoz zo eus Math, roue Gwynedd, hag eus e niz, an hudour Gwydion.\n2.1 Gwalladenn Goewin\n2.2 Tri berz Llew Llaw Gyffes\nRoue Gwynedd ha hudour eo Math. Kement kaoz mouslavaret a vez klevet gantañ.\nGoewin, « ar c'haerañ plac'h yaouank eus he remzi », eo ar werc'hez yaouank a rank Math lakaat e dreid war he barlenn pa ne vez ket o vrezeliñ. N'hall ket ober tro e rouantelezh, e nized Gilfaethwy ha Hyfeidd eo a ra en e lec'h. Gilfaethwy zo orgedet ouzh Goewin, hag e vreur all Gwydion en deus kavet un tu da bellaat Math diouzh Goewin. Lakaet e vo brezel da sevel etre Gwynedd, Powys ha Deheubarth. Moc'h burzhudus, eme Gwydion d'e eontr, zo degouezhet eus Annwn, e ti Pryderi, roue Dyfed. Gallout a rafent skrapañ anezho.\nHag int mont da di Prederi, roue Dyfed, gwisket evel barzhed, ha Gwydion da gontañ un istor. Goude e tiskuilh perak e oant deuet, hag eskemm a ra ar moc'h ouzh 12 marc'h kalloc'h ha 12 levran ha n'int nemet troioù hud ha na badont nemet un devezh.\nGwydion hag e vagad a zistro da Wynedd, ha Pryderi gant e arme war o lerc'h. Da noz, tra m'emañ Math er brezel, ez a Gilfaethwy da wallañ Goewin. Emgann bras zo, gwad a ruilh a-leizh, hag echuiñ a ra gant Gwydion pa deu a-benn da lazhañ Pryderi. Pa zistro Math d'e gastell e klev digant Goewin ne c'hall-hi ket dougen treid Math ken peneogwir n'eo ket gwerc'hez ken. Ha hi kontañ ar walladenn.\nDimeziñ dezhi a ra Math evit diwall hec'h enor, hag e ro aotrouniezh dezhi war he domanioù. Evel kastiz e tro e nized e loened gouez, an eil e karv hag egile en heizez, e kondaon anezho da gaout unan bihan, hag e kas anezho d'an harlu. Goude e tro anezho e gwiz ouez hag e tourc'h gouez, ha goude e bleiz hag e bleizez. A-benn tri bloaz e tro anezho e tud en-dro. Tri bugel o deus bet e-keit-se: Hyddwn (anv tost da heizez), Hychtwn (anv tost da hoc'h), ha Bleiddwn (bleiz evel-just).\nTri berz Llew Llaw GyffesAozañ\nKlask zo war-lerc'h ur werc'hez da gemer lec'h Goewin, ha kinniget ez eus anv Arianrhod, merc'h Dôn ha nizez d'ar roue. Evit asuriñ eo gwerc'hez e rank tremen war wialenn hud Math. Pa ra, kerkent e c'han daou vab. Ar c'hentañ, kenkent ha badezet, a ya d'ar mor, ha diwar wel, Dylan Eil Ton e anv, da gompren evel mab an tonnoù. An eil mab zo laeret gant Gwydion, ha roet d'ur vagerez; kreskiñ a ra div wech buanoc'h eget ar vugale all. D'e 8 vloaz eo kaset gant Gwydion da gastell e vamm. Met ur sord (geis) a daol-hi dezhañ: anv ebet n'hallo kaout ma n'eo ket roet gant e vamm.\nEn deiz war-lerc'h, war an aod, e sav ur vag gant bezhin hag e tistroont da gastell Arianrhod, en ur stumm ha n'hall ket bout anavezet. E bourzh ar vag e wel pegen ampart eo ar bugel, hag e ra un anv anezhañ, Llew Llaw Gyffes (« Lleu Asur e Zorn »), hep dezhi e anavezout. Pa wel eo bet touellet e taol ur sord all: n'hallo ket kaout armoù, nemet ar re a vo roet ganti. D'euet d'e oad, setu Llew, Gwydion bepred gantañ, o tistreiñ da gastell e vamm, dezho doare barzhed, ha degemeret int el lez. Gant un taol hud e ro Gwydion da grediñ ez eus ur morlu bras o tostaat da argadiñ. Hag Arianrhod, hep dezhi gouzout eo he mab, da sikour Llew da gemer armoù.\nDa get ez a an huderezh kenkent, ha hi da deurel un taol hud all: biken ne gavo pried e-touez gouenn Mab-den. Hag int-i neuze da vont da glemm dirak ar roue Math, hag an daou hudour da genlabourat ha da grouiñ ur vaouez a oa « kaerañ ha disiañ plac'h zo bet biskoazh er bed » diwar bleunioù derv, banal, ha bleunioù ar pradoù, hag a voe anvet Blodeuwedd (« doare ar bleunioù»).\nHa Math ha reiñ dezhañ cantref Dinoding da ren warni.\nUn deiz, aet Llew da welout Math d'e lez, e tremen chaseourien dirak e di e Mur Castell, ha Gronw Pebyr en o zouez. Ha Blodeuwedd d'e bediñ da goan. Orgediñ a reont an eil ouzh egile ha tremen an nozvezh a-gevret, hag an devezhioù goude. Pa zistro Llew e ra-hi van da gaout aon na varvfe he fried. Hag eñ da gontañ ne vo ket aes e lazhañ: e-pad bloaz e ranko bezañ graet ar goaf a c'hallfe e lazhañ. Ouzhpenn-se n'hall ket bezañ lazhet nag e-barzh ti nag er-maez, na war varc'h na war droad. N'hall bezañ lazhet nemet pa ra e gibelladenn, pa vez gant un troad war ar gibell hag egile war gein ur bouc'h.\nDont a rafe an anv Math eus ar c'hengelteg *matu, hag a dalv kement hag arzh .\n(fr) Les Mabinogion. Ar skridoù e saozneg hag e galleg En saozneg, skrid Charlotte Guest, hag en galleg troidigezh Joseph Loth.\nAdtapet diwar « https://br.wikipedia.org/w/index.php?title=Math,_mab_Mathonwy&oldid=1822700 »\nDernière modification le 10 Gen 2019, à 19:23\nKemmoù diwezhañ degaset d'ar bajenn-mañ d'an 10 Gen 2019, da 19:23.


Buhez ar Sent/1912/Yan-Mari Vianney - Wikimammenn\nBuhez ar Sent/1912/Yan-Mari Vianney\n◄ Klara Yan-Mari Vianney Philomena ►\nTrizekvet devez a viz Eost\nAn den eürus Yan-Vari Vianney\nPerson Ars (1786-1859)\nYan-Vadezour-Mari Vianney a deuas er bed d’an 8 a viz eost 1786, en parouz Dardilly, eskopti Lyon. E dad hag e vamm, tud a zoujanz Doue, a oa labourerïen douar. N’oa c’hoaz nemet eur c’hrouadurig, ha dija Doue a verke peseurt labour a raje divezatoc’h en kenver an eneou. Epad ma veze o tiwall e zenved, e tastume en-dro d’ezan ar vugale-all, e rê d’eze mont war o daoulin dirak skeuden ar Werc’hez hag e teske d’eze lavaret ar Rozera. — Deut da vezan brasoc’h, e heuilhas e dad d’ar park ; mes en eur drei ar bommou douar, e spered hag e galon a chôme unanet gant Doue. Evit gwelloc’h diazezan ar zonjou mat en e spered, e lake dirakan, epad e labour, eur skeudennig eus ar Werc’hez. Ar gwel anezi a rê d’ezan labourat gant muioc’h a aked, hag e vreur henan a glemme dre n’halle ket, en despet d’e nerz brasoc’h, ober muioc’h eget Yan-Vari. Lavaret a rê e veze ar Werc’hez o sikour anezan.\nAn dud yaouank, e vignoned, a zouje d’ezan ; ha koulskoude e c’hourdrouze aneze gant dousder, pa zigoueze gantan klevet eur ger goloet bennak o tont eus o genou.\nE garante evit ar beorien a oa dispar. Kement a gave war e hent o c’houlenn aluzen a zigase da di e dad hag e rê rei d’eze da zibri hag ober tân d’o zomman. Ma o c’have dizesk war ar c’hatekiz pe war o fedennou, n’o leze da vont kuit nemet goude m’o deveze desket, da nebeutan, ar Gredo.\nGlanded e galon a bare war e zremm ; e zevosion d’ar Werc’hez a oa tomm-bero ; alïesan m’halle e tostae ouz an dôl zantel. An holl a lavare e vije beleg.\nKaset a oe eta da Ekully evit kemer kenteliou latin. Siouaz ! E spered a chôme prennet ; mil boan en devoa o teski. Ne gollas ket kalon evit-se. En em lakat a reas da bedi, da yun ; mont a reas da bardonan da ve Sant-Yan-Fransez Rejis, evit goulenn ar c’hras da c’hallout deski gwelloc’h, ha Doue a selaouas mouez e bedennou. Digemer a gavas er c’hloerdi bras ha, war bouez labourat kalz, e c’hallas tizout ar velegiach.\nPerson Ekully, e gelenner kentan, hen goulennas da gure. Roët a oe d’ezan. Eun dudi oe gwelet neuze person ha kure o kerzet gant tiz war hent ar baradoz ; ne ouient ket, nag an eil nag egile, pegouls o dije grêt pinijen awalc’h.\nGoude tri bla tremenet en Ekully, Yan-Vari a oe hanvet da berson en Ars, parouzik vihan neve staget ouz eskopti Belley. Eun êl eus an nenv eo a zigoueze ganti. Ne oa ket re abred. Ar barouz a oa en eur stad glac’harus. Ar gwirioneziou brasan eus ar fe ne oant mui, kouls lavaret, anavezet ; ar zakramanchou a oa dilezet ; ar zul a oa ankouaet. An iliz parouz, dre ne veze mui nemet nebeut darempredet, a oa hudur. Mes an dansou a yee endro hag an hostaleriou a veze leun bepred.\nDirak eun hevelep labour, ar zant ne gollas ket kalon. Mont a reas da welet e barousianiz, an eil goude egile, ha lavaret a rê d’eze komzou ken entanet a garante Doue m’o lake da skuilh daerou, hag hen a ouele da gentan. — E iliz ne zaleas ket da vezan kempennet ha netaet. A nebeudou, dre e zousder ha dre e gelennadurez, e lakas an dud d’he darempredi a neve. Dre ma teue an dud d’an iliz, e tilezent an hostaleriou hag an dansou. Digas a reas ar c’hiz, evit ar re yaouank da gommunian alïes ; sevel a reas breurieziou evit an holl rummou ; sevel a reas eun ti-repu evit ar merc’hedigou paour ha dilezet. Evit o bevan, n’en devoa nemet providans Doue ; biskoaz ne vankas netra d’eze. Kentoc’h eget mankout d’e zervijer, Doue a bourvee dre virakl. — Eun devez, ne oa en ti nemet eun dornad bleud, peadra d’ober eur gouign. Petra vije bet eur gouign etre 80 krouadur ? An ôtrou person a c’hourc’hemennas lakat en gô an nebeudig a oa. An de war-lerc’h, pa deuas ar mare d’hen mêrat, an toaz a greskas, a greskas kement ha kement ma ne oa ket a fin da deuler dour. En berr amzer, al laouer-doaz a oe leun-chouk. Dek torz vara a ugent lur a oe grêt evel kustum. Ar memes tra a c’hoarvezas evit an ed er c’hrignol, ar gwin er c’hao, evit an arc’hant. Pep tra en em gave d’e boent. « Moumounnet omp gant an Otrou Doue », a lavare ar zant en eur zevel e zaoulagad leun a anaoudegez vat warzu an neuv.\n— Savet buhan, emeze, an ti ’zo o vont d’an traou.\n— Bezet dinec’h, a respontas heman eo eur vousc’hoarzin, gouzout a ran petra eo : an diaoul adarre o c’hoari e bôtr. Et da gousket heb aon.\nAn drouz a baouezas. Eun heur goude, eun tôl kloc’h hen galve d’an iliz ; eno, eur pec’her bras a oa ouz hen gedal. Ar zant a ouie, pell a oa, e teue an diaoul d’ober ar brasan freuz pa deue eur pec’her bras da drei kein d’ezan.\nAr pez en devoa grêt en e barouz, ar zant a c’hoantaas hen ober er parouziou tro-war-dro. Rak-se, er blaveziou kentan, ne refuzas biskoaz rei an dorn evit ober misionou enne. Epad ar misionou, ne chenche netra eus e zoare-bevan. Ne veze gwelet nemet er gador-govez pe er gador-zarmon ; mes kaer en devoa ober ha lakat an noz da astenn an de, n’halle ket kovez e holl dud. O c’houzout pegement a vad a rê ar misionou-ze, e lakas sevel fondasionou, evit harz ouz an dispignou, ouspen en kant parouz.\nAr vrud eus e zantelez ne chomas ket er vro vihan-ze. An ôtrou Vianney ne zaleas ket da vezan anavezet dre ar bed holl, hag ugent vla arôk e varo, n’halle ken mont er-mêz eus e barouz, kement a dud a deue en pelerinaj evit hen gwelet. A bep tu e c’hoantaed anaout ar beleg a lenne en goueled ar c’halonou an treo kuzetan, a anaveze an amzer da zont, a sklerijenne kement hini a c’houlenne kuzul digantan, en devoa, en lez-varn ar binijen, eun dorn ken flour evit parean gouliou an dud hag eur skiant ken dispar evit o reizan war an hent mat. Lavaret o deus ar visionerien a veve gantan, n’eus bet kammed nebeutoc’h eget kant mil den er bla ouz e welet, epad an ugent vla divezan eus e vue. Dont a read niverus eus ar Frans, eus holl rouanteleziou an Europ, ha zoken eus broiou pellan an Amerik. An dud-ze a c’hoantae holl tremen dre e gador-govez ; alïes n’hallent ket ; neuze e c’hortozent anezan war ar blasen, pe en kichen dor an iliz, evit klevet eur ger gantan, ha pa ne vije ken. Etre seitek ha triouec’h heur bemde, hep diskuiz ebet, e roë d’al labour-ze. Red oa bet d’ezan, pell a oa, kemer eur gompagnunez misionerien evit e zikour en e labour. Ar miraklou a bep seurt a ziwane dre ma tremene ; mes ken izel oa a galon ma felle gantan e vije laket an holl miraklou-ze war gont e zantez karet, Philomena.\nErfin, ar zoudard kalonek-man da Jezuz a gouezas war an dachen. Pell a oa, ne veve nemet dre virakl. D’ar 4 a viz eost 1859, epad ma lavare ar beleg ar c’homzou-man eus pedennou an angoni : « Ra zeuio Ele Doue d’hen diarben ha d’hen kas da balez santel an Otrou Doue », e tremenas, d’an oad a drizek vla ha tri-ugent tri miz.\nPi X hen lakas war roll an dud eürus, ha ne zaleo ket, hep mar ebet, d’hen lakat war hini ar zent.\nGoude Doue, n’eus tra muioc’h red evit ar beleg ! Lezet eur barouz ugent vla hep beleg : dont a rei hag e vezo adoret enni al loened.\nAdtapet diwar « https://br.wikisource.org/w/index.php?title=Buhez_ar_Sent/1912/Yan-Mari_Vianney&oldid=38123 »\nKemmoù diwezhañ degaset d'ar bajenn-mañ d'an 4 Gou 2012, da 07:20.


Pajenn:Imitation er Uirhiés Glorius Vari.djvu/284 - Wikimammenn\nPajenn:Imitation er Uirhiés Glorius Vari.djvu/284\nen espérance ferm a verhuel én é garanté hac ag er hârein a jamæs de virhuiquin.\nEr gloër ag en nean a zou gratteit temb èl ur recompanse.\nCHETUI-HUI enta, Guirhiés santel, é possession ag er gloër a breparai Doué deoh eit recompanse a hou vertuïeu hac a hoù mériteu.\nO pegource é éellein-mé gùélet er gloër-zè, contamplein hac admirein guet en Ælet hac er Sænt er splandér a nehi !\nPegource é éellein-mé hum joéntein doh ou mélodi douce, cannein guet-ai gloër d’hou mériteu, ha rein deoh er mêlationeu a zou deliet !\nEr rang ihuel é péhani é oh saüet én nean, n’en dé quet hemb quin ur faveur en dès vennet Jesus accordein d’é vam ; deliet oai deoh a gaus de ol er péh e hoès groeit eit bout fidel de choès ha de zesseinieu en Eutru Doué arnoh.\nNaren, ne véoh quet bet laqueit ér rang ihuel-zé hemb quin a gaus d’hou calité a vam de Zoué, a pe n’hou pehai quet bet a hend aral laqueit poén de vout haval doh t’ou, én ur bratiquein guet fidélité é vertuïeu.\nAdtapet diwar « https://br.wikisource.org/w/index.php?title=Pajenn:Imitation_er_Uirhiés_Glorius_Vari.djvu/284&oldid=105884 »\nKemmoù diwezhañ degaset d'ar bajenn-mañ d'an 18 Eos 2017, da 18:03.


Taifa Denia - Wikipedia\nPelec'h e oa Taifa Denia\nTaifa Denia zo un taifa krouet e tolead kêr Denia e 1010, goude kouezhet kalifiezh Córdoba e dibenn an Xvet kantved. Hiziv emañ an douar anezhañ oc'h ober un darnig eus Kumuniezh Valencia.\nTaifa Denia (Al-Dàniyya), krouet en 1010 gant ar sklav al-Amiri al-Muwaffaq, e voe ar rouantelezh kentañ a embannas bout dizalc'h diouzh kalifiezh Córdoba. Bihan e oa, hag enni kêrioù Bairén, Orba, Altea, Callosa, Sagra, Cocentaina ha Bocairent.\nEn 1011 e c'hovelie he moneiz, en Elda. En 1015, edo Al-Muwaffaq e penn ur morlu hag a gemeras an inizi Balearez ha Sardigna, a chomas bloaz dindan e veli. Adal Denia ez ae da breizhata kêrioù Genova ha Pisa, broioù Toskana ha Lombardia.\nE 1076 e voe aloubet ha kemeret gant Al-Muqtadir, roue Taifa Zaragoza. en inizi neuze e voe savet Taifa Mallorca\nAdtapet diwar « https://br.wikipedia.org/w/index.php?title=Taifa_Denia&oldid=1659162 »\nKemmoù diwezhañ degaset d'ar bajenn-mañ d'an 28 Eos 2015, da 18:31.


Breton/Brezhoneg: Kentañ galv da emstrivañ evit ar yalc'had NewsSpectrum deroet d'ar mediaoù e yezhoù bihanniver - NewsSpectrum Fellowships\nBreton/Brezhoneg: Kentañ galv da emstrivañ evit ar yalc’had NewsSpectrum deroet d’ar mediaoù e yezhoù bihanniver\nHiziv, 12 a viz Ebrel, e kemenn ensavadur etrebroadel ar c’helaouiñ (IPI) ha MIDAS e vez roet lañs d’ar c’hentañ galv da emstrivañ evit ar yalc’had NewsSpectrum.\nDigor eo ar yalc’had d’ar gazetennerien ha da vichereien all ar mediaoù o labourat e yezhoù bihanniver en UE (en o zouez ar yezhoù romaniek ha yezhoù an embroidi). Bizañ a ra da skorañ kenlabourioù etre organoù kelaouiñ e yezhoù bihanniver ha muianiver.\nE sell emañ NewsSpectrum da arc’hantaouiñ 40 yalc’had e 2021 dre zaou brogramm : Collaborative Reporting Fellowships (Yalc’hadoù evit kelaouadennoù e kenlabour) ha Professional Placement Fellowships (Yalc’hadoù evit stajoù micherel).\nDoareoù yalc’hadoù ha deiziadoù termen\nSkoazellañ a ra ar yalc’had Collaborative Reporting ar raktresoù kelaoua kaset gant kazetennerien o labourat evit mediaoù en ur yezh bihanniver (en o zouez ar gazetennerien zizalc’h a labour ingal evit ur media) e kenlabour gant ur c’hazetenner pe ur media en ur yezh muianiver.\nGellout a ra ar raktres kelaoua sellet ouzh pep danvez a laz foran hag a zere ouzh selaouerien ha lennerien an daou aozadur mediaouek. Koulskoude e vo skoazellet da gentañ ar raktresoù a laka er gouloù plegenn pe diawelad dibar ar strolladoù bihanniver en UE pe an darempredoù etre ar strolladoù bihanniver ha muianiver. Degemeret mat eo ar raktresoù a gendaol da vrudañ an aferioù europat er mediaoù e yezhoù bihanniver. An holl zoareoù kelaoua a c’hell bezañ degemeret hag an testennoù a c’hell bezañ embannet diouzh n’eus forzh peseurt stumm. Degemeret mat eo an teknikoù danevellañ niverel/klewelet. Ret eo d’ar pennadoù bezañ embannet gant ar media e yezh bihanniver war un dro gant an hini e yezh muianiver.\nLakaet eo an deiziad emstrivañ diwezhañ evit yalc’hadoù ar c’hazetennerezh e kenlabour d’an 28 a viz Mae 2021. Daou c’halv ouzhpenn a zlefe bezañ lañset e miz Even hag e miz Eost e stern ar programm-mañ. Gwelet an titouroù klok ha FAG.\nSkoazellañ a ra ar yalc’had Professional Placement ar stajoù micherel personelaet war verr dermen pe gweladennoù studi michereien ar mediaoù e yezhoù bihanniver er mediaoù e yezhoù muianiver. Digor eo ar yalc’had da holl implijidi ar mediaoù usveneget, en o zouez ar gazetennerien, ar skridaozerien, ar fotokazetennerien, atebeien ar salioù-kelaouiñ, atebeien ar mediaoù sokial, ar verourien kumuniezhioù pe an implijidi e karg eus an neveziñ niverel. Degemeret mat eo ivez ar genlabourerien zizalc’h a labour ingal evit ur media. Gellout a reer implijout ar yalc’had evit skoazellañ ar c’henlabour hag an eskemm barregezhioù hag anaoudegezhioù war stummoù a bep seurt er salioù-kelaouiñ, evel ar c’helaoua, an treuzkemm niverel, ar patromoù ekonomikel, engouestl al lennerien hag ar sevel kumuniezhioù pergen.\nEnsellet e vo an emstrivadurioù evit yalc’had ar staj micherel a-feur ma vint resevet, adalek hiziv, 12 a viz Ebrel, betek an 28 a viz Mae 2021. N’eus nemet ur galv a zo rakwelet hiziv an deiz evit yalc’had ar staj micherel. Gwelet an titouroù klok ha FAG.\nDegemeradusted ha munudoù a-fet an emstrivadurioù\nDegemeret e vo michereien ar mediaoù e yezhoù bihanniver evit ar yalc’had ma vez staliet o media en UE pe er Rouantelezh-Unanet ha ma vez produet gantañ da nebeutañ 51 % eus e zanvez kelaouiñ en ur yezh rannvro pe bihanniver (en o zouez yezhoù an embroidi hag ar yezhoù romaniek). Evit gouzout hiroc’h war ar yezhoù degemeret, klikit amañ. Ret eo d’ar c’heveler pe da ostiz ar gelaouadenn e yezh muianiver bezañ staliet en UE pe er Rouantelezh-Unanet ivez. Degemeret mat eo ar c’henlabourioù treuz-harzoù.\nSkoret eo ar yalc’hadoù personel, diouzh pal NewsSpectrum sevel kevelerezhioù padus etre ar mediaoù e yezhoù bihanniver hag e yezhoù muianiver. Kement-mañ a dalvez evit yalc’had ar stajoù micherel pergen. Koulskoude, diouzh an doare ma troio pandemiezh ar C’HOVID-19 e vo sellet ouzh dibaboù a-bell, a-bouez ma c’hello an obererezhioù bezañ kaset en-dro en un doare efedus c’hoazh.\nPeurvuiañ e tle an div yalc’had padout div sizhun da nebeutañ met padelezhioù gwevn a c’hell bezañ aozet. Gellout a reer implijout ar yalc’hadoù da bep mare etre miz Even hag an 31 a viz Kerzu 2021.\nGellout a ra ar yalc’hour e yezh bihanniver hag ar c’heveler pe an ostiz e yezh muianiver goulenn o daou kaout betek 6 000 € dre yalc’had. Evit ar yalc’hourien e yezh bihanniver e c’hell ar skoaziadenn kemer e karg koustoù ar goproù (restaolet war-eeun d’an implijer) koulz hag ur skorenn evit an dispignoù war al lec’h (da skouer, al lojeiz hag ar mizoù predañ). Kemeret e vo ar mizoù hent e karg ivez. Evit ar mediaoù e yezhoù muianiver e c’hell ar skoaziadenn kemer e karg koustoù ar goproù ivez koulz hag ar mizoù hent diouzh an dro. En holl emañ NewsSpectrum e sell da c’hrataat 480 000 € a yalc’hadoù studi e 2021.\nEvit emstrivañ e rank michereien ar mediaoù dedennet lenn an deskrivadur klok, an dezverkoù degemer ha dibab, koulz hag ar c’hemennoù emstrivañ war lec’hienn NewsSpectrum. Ret eo kas an emstrivadurioù e saozneg. Broudet-start eo an emstriverien da gavout ur c’heveler kelaoua pe un aozadur ostiz a-raok emstrivañ. Padal eo prest kevelerien ar raktres NewsSpectrum da glask lakaat e darempred emstriverien zedennus gant aozadurioù ostiz a zegouezh, ma vez ret.\nDibabet e vo ar yalc’hourien gant ur c’huzul-dibab pemp ezel ennañ, mailhoù dizalc’h en o zouez. Ober a ra ar programm gouestl da wareziñ strizh dizalc’hiezh embann an holl yalc’hourien.\nGanet eo NewsSpectrum diwar genintrudu Ensavadur etrebroadel ar c’helaouiñ (IPI) ha Kevredigezh europat ar pemdeziegoù e yezhoù bihanniver ha rannvro (MIDAS). Ur c’heveler skoazell eo Ensavadur europat ar Romed evit an arzoù hag ar sevenadur (ERIAC).\nNewsSpectrum zo ur programm nevez savet evit skorañ kenlabourioù etre ar mediaoù e yezhoù bihanniver, en o zouez ar mediaoù e yezhoù an embroidi, hag o c’henseurted e yezhoù muianiver en UE a-bezh. Yalc’hadoù NewsSpectrum a zo dezho da bal kreñvaat ar c’henlabour etre an daou strollad ha skoazellañ trebaderezh ar mediaoù e yezhoù bihanniver evel izili hollbouezus eus un endro mediaouek dieub ha liesek en Unaniezh Europa. Bizañ a reont ivez da skoazellañ ur c’hinnig mediaouek hag a rent kont gant gouiziegezh vat eus ar c’hrefen a denn d’ar minorelezhioù, hag a zalc’h kont eus savboent dileuridi ar strolladoù bihanniver en doare da ginnig ar c’heleier.\nEvel raktres stur eo kenarc’hantaouet ar programm NewsSpectrum gant Komision Europa (DG Connect), gant ur skoazell arc’hant ouzhpenn a-berzh ERIAC. Kemennet e vo kevelerezhioù all adal ha ma vint kadarnaet.\nBroudañ a reomp an emstriverien dedennet da sellet ouzh lec’hienn web NewsSpectrum hag ouzh hor pajenn FAG a denn d’an emstrivadurioù. M’ho pez goulennoù c’hoazh na dermit ket da vont e darempred ganeomp.\nNa c’hwitit ket ar c’heleier diwezhañ ! Koumanantit da lizher-kelaouiñ NewsSpectrum.


Gwiana c'hall - Wikipedia\n281 678 ann. (2019)\n52° 59′ 20″ Su\n5° 20′ 00″ Reter / -52.9889, 5.33333\nGwiana, pe a-wechoù Gwian, Gwiyan pe Lagwiyan pe La Gwiyan'n e kreoleg ((La) Guyane e galleg hag ent-ofisiel), a zo ur vro e biz Suamerika, a-hed ar Meurvor Atlantel.\nE dalc'h Frañs emañ-hi. Un departamant tramor eo (DOM), hag evel holl DOMoù ar Republik c'hall eo ivez ur rannvro c'hall.\nUnan eus seizh rannvro dreisttrobarzh Unaniezh Europa eo ivez.\n2 Ar poblañsoù\n3 Arondisamantoù Gwiana\nGraet e vez alies Gwiana c'hall, pe Gwiana Frañs(Daveoù a vank), anezhi evit he dishañvalout diouzh ar pezh a oa Gwiana Vreizh-Veur gwechall (bremañ Guyana), Gwiana an Izelvroioù (bremañ Surinam), ha Gwiana Venezuela, ur rannvro eus Venezuela anvet Guayana.\nKêrioù ar vro:\nCayenne (Kayèn e kreoleg), e-kreiz an arvor,\nKourou, er c'hornôg, dirak inizi ar Silvidigezh, ma voe prizoniet Alfred Dreyfus ha Gwilhoù Sezneg.\nSaint-Laurent-du-Maroni (Senloran e kreoleg), war lez reter ar stêr Maroni, dirak Surinam.\nSaint-Georges-de-l'Oyapock, war lez kornôg ar stêr Oyapock, dirak Brazil.\nAr Greoled, mesket du ha gwenn: 40 % eus ar boblañs;\nAn Amerindianed, kentañ pobl ar vro (Arawak, Lokono, Kalina, Wayana, Teko, Wayampi): etre 6 000 ha 9 000 den (5 % )\nAn Hmonged : 2 000 den (deuet eus Azia)\nAr re Zu maron pe ar Varoned (Saramaka, Paramaka, Boni) : 10 000 den\nAr re Wenn (deuet eus ar vro-benn): 12 % eus ar boblañs\nAr re arall (Sinaiz, Libaniz, Haitiz, Brazilianed)...\nRannet eo ar Gwiana e daou arondisamant :\n↑ Geriadur enlinenn F. Favereau : GUYANE (...) = GWIAN / Gwiana\n↑ Istor Geografiezh 4re, TES, 2008, p. 378\nAdtapet diwar « https://br.wikipedia.org/w/index.php?title=Gwiana_c%27hall&oldid=1895532 »\nKemm diwezhañ d'an 18 C'hwe 2021 da 13:37\nKemmoù diwezhañ degaset d'ar bajenn-mañ d'an 18 C'hwe 2021, da 13:37.


Pajenn:Perrot - Bue ar Zent.djvu/738 - Wikimammenn\nPajenn:Perrot - Bue ar Zent.djvu/738\nda garet ar baourente hag ar binijen ; panevert d’ezi, hon dije bet rukun oute.\nAr fe a zo didalve heb an oberou. Pac’h efomp dirak hon barner ne vezo ket awalc’h d’imp gallout lavaret : « kristen oan ; fe am oa ; » red e vezo d’imp bezan goest da lavaret kerkent : « hag o vezan m’am oa fe, am eus distaget ma c’halon diouz treo touellus ar bed ; am eus stourmet ouz ma zechou fall ; am eus yunet, am eus pedet, am eus grêt aluzen, n’am eus lôsket a-goste hini eus ma deveriou. »\nKement hini a c’hello komz, en doare-ze, war e varo, a vezo lavaret d’ezan gant ar barner bras :\n« Euge, serve bone, intra in gaudium Domini tui : Deus, servijer mat, deus da gemer peurz en levenez da Otrou.»\nC’houec’hvet devez warn-ugent a viz Here\nA vihanik e kare chom pell da bedi dirak tôlen ar Werc’hez, hag ar vamm vat-ze eo a roas d’ezan ar c’hras da viret digailhar, epad e vue, saë wenn e vadeziant. E gasoni ouz ar pec’hed hag e zentidigez ouz e gerent a rê anezan skouer ar vugale ; ne gave plijadur ebet o ’n em veskan en o c’hoariou ; e zudi oa klevet komz eus an Otrou Doue ha kaout skol war gwirioneziou ar fe. Da zaouzek vla, e kemeras kenteliou latin gant eur beleg eus a Botenza, ha da c’houezek vla, e wiskas saë sant Fransez. Neuze e kemeras an hano a Vonavantur.\nPa oe beleget, ar vrud eus e zantelez a yeas dre ar vro, hag e save trouz etre ar c’hêriou, o klask goût pehini aneze hen mirje ar pellan. Ne veze roët ken hano d’ezan nemet an tad santel : padre santo. E vevanz a oa eus ar re baouran. D’ar gwener e kreske c’hoaz e binijennou ; mogeriou ha leuren e gambr a veze ru gant ar gwad, ken kalet en em skourjeze ; ober a rê skol da vugale ar beorien, ha lakat a reas kement a bec’herien da zizrei ouz Doue ma veze lezhanvet a-wechou roued ar bec’herien : laqueus peccatorum.\nLavaret a reas eun devez d’eur bec’herez vras, en devoa jachet diwar hent an ifern : « Re a c’hoant ho peus\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/738&oldid=141041 »


Ar c’huzul-merañ - Stumdi\nSetu da heul obererezhioù-meur hor c‘hevredigezh :\nAozañ stummadurioù hir ha berr war ar brezhoneg\nHeñchañ ar stajidi dilabour war hent al labour\nKrouiñ danvezioù pedagogel a bep seurt\nPrefeti Ar Rannvro Stummadur micherel dibaouez (1985)\nAkademiezh Roazhon Gratadur ar c’hreizennoù stummañ (tapet e 2009 – Nevesaet e 2020)\nAnavezet eo Stumdi a laz hollek (2012)\nUR C’HUZUL-MERAÑ :\nPrezidant : Ronan Hirrien\nTeñzorer : Roland Keroulas\nSekretourez : Morgana Cloître\nEzel : Annaig Daouphars\nEzel : Hugues Pentecouteau\nEzel : Mickaël Corre\nEzel : Mickaël Dequidt\nEzel eus ar gevredigezh :\nTestenn tennet eus levr 30 vloaz Stumdi, skrivet gant Ronan Hirrien, prezidant :\n30 vloaz eo an aozadur stummañ Stumdi, 20 vloaz ar stummadurioù 6 miz kinniget gantañ, 10 vloaz e servij-hentañ. Bep bloaz e vez stummet un 350 a dud gant Stumdi, 150 anezho a vez degemeret e stummadurioù hir e Landerne ha Brest, Plañvour hag Arradon, Gwengamp ha Sant-Brieg. Lec’hioù stummañ nevez hon eus digoret hep koll stajidi lec’h ma oamp dija a-raok.\nN’eo ket ken anat-se marteze soñjal tremen c’hwec’h mizvezh eus e vuhez o teskiñ brezhoneg bemdez, azalek ar mintin betek an noz. Koulskoude, ouzhpenn 2000 den o deus graet kement-mañ e Stumdi. Pezh a ziskouez ur c’hoant kreñv da ober gant ar brezhoneg er vuhez pemdez : er familh, gant ar vignoned hag el labour. Pa stummomp dreist-holl tud dilabour hon eus soñjet aesaat an hent dezho da gaout labour e brezhoneg goude o stummadur gant ur servij-hentañ profet dezho. Frouezhus eo ar servij-mañ pa vez ouzhpenn 80% eus ar stajidi war hent al labour goude o stummadur.\nUl lorc’h eo evit gwir santout ar blijadur o devez hor stajidi en hor stummadurioù. Ar gwellañ anaoudegezh a c’hellomp kaout evit hol labour eo. Goude o stummadur e komz ar stajidi brezhoneg. Hag e reont o soñj : delc’her gant an hent-mañ, delc’her da garet ar brezhoneg, da lavaret eo doujañ d’e yezhadur, d’e ereadur, ober gant e vravañ gerioù da lavaret gwellañ ma c’hellont o soñjoù. Gant an amzer ec’h en em sant lod anezho perzh en ur gumuniezh brezhonegerien a ra kement all. Kavout a reont nerzh hag eürusted o komz brezhoneg asambles.\nDont a reont da vezañ feal d’ar gumuniezh brezhonegerien-mañ, ha na dro ket kein – daoust d’al laboused a sin fall – d’ar c’hammed kentañ graet war hent ar brezhoneg ha d’ar re o deus kelennet brezhoneg dezho. Holl asambles e reomp hor soñj chom hep dinac’hañ esperañs ur vuhez kaeraet atav gant hor yezh.\nPeseurt tachadoù nevez gounit d’ar stummadur e brezhoneg ? Penaos bezañ efedusoc’h ? Ar goulennoù-mañ a ren obererezh Stumdi. Er mod-se e c’hell un toullad stajidi, goude o stummadur 6 miz, heuliañ ur stummadur 3 miz (« Ober gant ar brezhoneg » pe « Emren e brezhoneg») : seul welloc’h a se eo o live brezhoneg goude, hag e rank bezañ pa soñj kalz anezho mont da skolaer pe da gelenner. Er mod-se ivez e kresk atav an niver a gevredigezhioù hag a embregerezhioù a c’houlenn stummadurioù diganeomp.\nKement kresk, kement araokadenn, kement gwellaenn bet e Stumdi zo bet graet gant sikour Kuzul Rannvro Breizh ha Kuzulioù Deparmantoù Morbihan ha Penn ar Bed. Emichañs e talc’hint da sikour ac’hanomp da respont d’ar goulennoù stummadur e brezhoneg a santimp er bloavezhioù da zont, hag e teuio reoù all da sikour ac’hanomp d’o heul.\nUr c’hoant, un emgouestl hag ul lorc’h a zo e Stumdi, hag a sikour ar brezhoneg da c’hounit, kammed ha kammed, abaoe tregont vloaz hag evit kalz a vloavezhioù all c’hoazh.\nTestenn tennet eus levr 30 vloaz Stumdi, skrivet gant Andre Lavanant prezidant 1añ Stumdi :\nBezañ kemeret perzh e ganedigezh Stumdi ha bezañ amañ evit e dregontved deiz-ha-bloaz. Biskoazh bravoc’h evidon !\nM’en deus padet Stumdi ha ma’z eo deut da vezañ ken anat er vro eo abalamour en deus gouezet sellet ouzh an ezhommoù a oa, respont dezho ha talvoudekaat anezho a hir dermen.\nAbaoe an deroù e oa pal Stumdi bezañ war marc’had ar stummadur dibaouez ha micherel evit an dud deut. Betek-henn ne oa nemet kentelioù noz ha stajoù e-pad an ehanoù skol evit an deskidi oadourien. Ar pratikoù kentañ o doa digoret o rolloù stummadurioù d’ar gevredigezh stummañ a oa bet poellgorioù embregerezhioù ar Balan Aour, Kef Kengredit Breizh ha Kumuniezh Kumunioù Brest.\nE 1986 ne oa ket dek vloaz c’hoazh Diwan, an hentad publik divyezh a oa yaouank c’hoazh hag an hentad Dihun evit ar skolioù prevez a oa da vezañ ganet un nebeut bloavezhioù war-lerc’h e 1994. Anat e oa deut da vezañ e ranke diorren ar skolioù bezañ harpet, evit skoazellañ tud ar vugale hag evit sikour micherelaat ar gelennerien peurgetket.\nN’eus ket a hent eeun ha digompez neblec’h er bed. Startijenn zo bet gant ar skipailh, ha kalz a varregezh ivez evit merañ hag evit kelenn gant e bedagogiezh dezhañ. Pet souezhadenn eus ar c’hentañ hon eus bet gwelet gant stajidi divarrek-krenn war hor yezh ha gouest da zistripañ brav anezhi e fin o stummadur… Gant traoù evel-se e vezer bamet a-hed ar wech ! Kefridi Stumdi eo ar gouestlet ma vez da gas ul labour kelenn a-feson da benn ha da chom d’ober ma vo atav leun a nerzh an emgavioù etre ar stummerien hag an deskidi. Ha se evit lakaat an deskidi da zont da vezañ treizherien hor yezh war-lerc’h d’o zro.\nDigoret eo bet an hent gant Stumdi da aozadurioù all, hag atav emañ o vont war-raok : stummadur uhel tri miz, servij heñchañ… Dalc’hmat gant ar c’hoant ober gwelloc’h hag uheloc’h ha da sevel treuzelloù war-zu al labour. Ret eo deomp derc’hel gant an hent-se, evit mont war-raok e bed an embregerezhioù hag ivez evit lakaat hor yezh da gaout perzh er bed ekonomikel.\nUn dra na ouzon ket : daoust hag amañ e vin evit tri-ugentved deiz-ha-bloaz Stumdi ? C’hoant am befe koulskoude. Pezh a ouzon : a-benn tregont vloaz e vo atav ezhomm eus Stumdi, rak evel an holl yezhoù en do atav ezhomm ar brezhoneg da gaout benvegoù evit bezañ treuzkaset. Moarvat e vo disheñvel-tre an endro evit hor yezh ! Goulenn a ran digant an dud e karg bremañ hag en amzer da zont, e Stumdi, er c’hreizennoù stummañ all, er c’hevredigezhioù niverus evit kelenn ar yezh, en hentadoù divyezhek, er skolioù-meur, en Ofis ar Brezhoneg ha dreist-holl er strollegezh pouezusañ e penn an traoù, ar C’huzul-Rannvro : grit, kit war-raok dizehan, atav gant ur c’hoant bras, gant imor hag ar youl sevel.\nDeiz-ha-bloaz dispar da Stumdi !\nRonan Hirrien, prezidant Stumdi war leurenn “Bretagne Matin” :\nAndreLavanant, prezidant 1añ Stumdi, ezel eus ar gevredigezh war Bali Breizh :


Pegsun ar Redadeg — Stal Mignoned ar brezhoneg\nHo kontHo kont\nStal Mignoned ar brezhoneg / Pegsun ar Redadeg\nM’ho peus c’hoant da ziskouez e skoazellit ar brezhoneg a-hed ar Redadeg met ivez a-hed ar bloaz e c’hallit lakaat pegsun ar redadeg war ho karr tan\nAr Redadeg\tKasketenn Brezhoneg ha Plijadur\nPal stal Mignoned ar brezhoneg zo kinnig deoc’h produioù e brezhoneg. Klask a reomp kinnig produioù bio pe a genwerzh reizh ar muiañ posubl, en ur genlabourat gant stalioù ar vro a zouj ouzh an dud hag an endro (ESK: ekonomiezh sokial ha kengret).\nFiziañs e c’hellit kaout en hor stal dre m’eo enrineget dizehan roadennoù al lec’hienn ha dre m’eo suraet penn-da-benn savenn-baeañ Kef Kengredit Breizh.\n© 2017 Mignoned ar brezhoneg – Menegoù lezennel\nO kenderc’hel da verdeiñ war hol lec’hienn e asantit ouzh implij an toupinoù (cookies) a servijo da studiañ stadegoù ha da brenañ skiant evit he gwelaat. Gouzout hiroc’hAsantiñ


I have sold a property at 189 14600 MORRIS VALLEY RD in Mission\nI have sold a property at 189 14600 MORRIS VALLEY RD in Mission.\nI have sold a property at 99 14700 MORRIS VALLEY RD in Mission\nI have sold a property at 99 14700 MORRIS VALLEY RD in Mission.\nI have sold a property at 33 14700 MORRIS VALLEY RD in Mission\nI have sold a property at 33 14700 MORRIS VALLEY RD in Mission.\nI have sold a property at 205 14600 MORRIS VALLEY RD in Mission\nI have sold a property at 205 14600 MORRIS VALLEY RD in Mission.\nI have sold a property at 124 14700 MORRIS VALLEY RD in Mission\nI have sold a property at 124 14700 MORRIS VALLEY RD in Mission.\nI have sold a property at 3 14600 MORRIS VALLEY RD in Mission\nI have sold a property at 3 14600 MORRIS VALLEY RD in Mission.\nI have sold a property at 23 14600 MORRIS VALLEY RD in Mission\nI have sold a property at 23 14600 MORRIS VALLEY RD in Mission.\nI have sold a property at LT.7 14505 MORRIS VALLEY RD in Mission\nI have sold a property at LT.7 14505 MORRIS VALLEY RD in Mission.\nI have sold a property at LOT.11 14505 MORRIS VALLEY RD in Mission\nI have sold a property at LOT.11 14505 MORRIS VALLEY RD in Mission.\nI have sold a property at LT.5 14505 MORRIS VALLEY RD in Mission\nI have sold a property at LT.5 14505 MORRIS VALLEY RD in Mission.\nI have sold a property at LT.3 14505 MORRIS VALLEY RD in Mission\nI have sold a property at LT.3 14505 MORRIS VALLEY RD in Mission.\nI have sold a property at LT.4 14505 MORRIS VALLEY RD in Mission\nI have sold a property at LT.4 14505 MORRIS VALLEY RD in Mission.